AN COIMISIÚN EORPACH An Bhruiséil,20.12.2017 COM(2017) 791 final 2017/0358(COD) Togra le haghaidh TREOIR Ó PHARLAIMINT NA hEORPA AGUS ÓN gCOMHAIRLE maidir le maoirseacht stuamachta ar ghnólachtaí infheistíochta agus lena leasaítear Treoir 2013/36/AE agus Treoir 2014/65/AE (Téacs atá ábhartha maidir le LEE) {SWD(2017) 481 final}



MEABHRÁN MÍNIÚCHÁIN 1. COMHTHÉACS AN TOGRA • Forais agus cuspóirí an togra Teastaíonn margaí caipitil níos láidre ón Aontas Eorpach chun infheistiú a chur chun cinn, foinsí nua maoinithe a chur ar fáil do chuideachtaí, deiseanna níos fearr a thabhairt do theaghlaigh agus an tAontas Eacnamaíoch agus Airgeadaíochta a neartú. Tá Coimisiún tiomanta na bearta uile atá fós de dhíth a dhéanamh chun bailchríoch a chur ar Aontas na Margaí Caipitil faoi 2019. Cuireann gnólachtaí infheistíochta raon seirbhísí ar fáil a thugann rochtain ar na margaí urrús agus díorthach d'infheisteoirí (comhairle infheistíochta, bainistíocht punainne, bróicéireacht, forghníomhú orduithe etc.). Tá gnólachtaí infheistíochta agus na seirbhísí infheistíochta a sholáthraíonn siad ríthábhachtach do dhea-fheidhmiú Aontas na Margaí Caipitil. Tá ról tábhachtach acu maidir le sreafaí coigiltis agus infheistíochta a éascú san Aontas trí chéile, agus úsáidtear seirbhísí áirithe chun cur le héifeacht an leithdháilte caipitil agus an bhainistithe riosca. Tá gnólachtaí infheistíochta ar fáil i ngach Ballstát. De réir na faisnéise atá tiomsaithe ag an Údarás Baincéireachta Eorpach (ÚBE), bhí 6051 ghnólacht infheistíochta sa Limistéar Eorpach Eacnamaíoch (LEE) ag deireadh 2015. Orthu sin tá gnólachtaí a chuireann sraith theoranta seirbhísí ar fáil do chustaiméirí miondíola den chuid is mó agus gnólachtaí a chuireann seirbhísí éagsúla ar fáil do raon leathan cliant de chineál miondíola, gairmiúil agus corparáideach. De réir faisnéis ó ÚBE, tá gníomhaíochtaí thart ar 85% de ghnólachtaí infheistíochta LEE teoranta don mhéid seo: ·comhairle infheistíochta a thabhairt; ·orduithe a ghlacadh agus a tharchur; ·punanna a bhainistiú; agus ·orduithe a fhorghníomhú. Is mol tábhachtach do mhargaí caipitil agus do ghníomhaíochtaí infheistíochta í an Ríocht Aontaithe agus is inti atá an líon is mó gnólachtaí infheistíochta de chuid LEE, nó tuairim is leath den iomlán, agus ina diaidh tá an Ghearmáin, an Fhrainc, an Ísiltír agus an Spáinn. Gnólachtaí beaga nó meánmhéide is ea formhór ghnólachtaí LEE. Measann ÚBE gur faoi rialú tuairim ar ocht ngnólacht infheistíochta, atá lonnaithe sa Ríocht Aontaithe go mór mór, atá thart ar 80% de na sócmhainní atá ag gnólachtaí infheistíochtaí uile LEE. Dá bhrí sin, mar cheann de na gníomhaíochtaí tosaíochta chun na margaí caipitil a neartú agus Aontas na Margaí Caipitil a fhorbairt, d'fhógair an Coimisiún ina Athbhreithniú Meántéarma ar an bPlean Gníomhaíochta maidir le hAontas na Margaí Caipitil go molfadh sé creat níos éifeachtaí stuamachta agus maoirseachta le haghaidh gnólachtaí infheistíochta, agus go mbeadh an creat sin calabraithe do na gnólachtaí infheistíochta de réir a méide agus a gcineáil, chun borradh a chur faoin iomaíocht agus chun feabhas a chur ar rochtain na ninfheisteoirí ar dheiseanna nua agus ar bhealaí níos fearr chun a rioscaí a bhainistiú. I bhfianaise an róil ríthábhachtaigh atá ag gnólachtaí infheistíochta de chuid na Ríochta Aontaithe sa réimse seo go dtí seo, is léiriú eile é cinneadh na Ríochta Aontaithe tarraingt siar as an Aontas Eorpach gur gá struchtúir rialála an Aontais a thabhairt cothrom le dáta chun an cor sin a chur san áireamh. Áiríodh na tograí a chumhdaíonn an Treoir seo agus an Rialachán a ghabhann leis ('na tograí') i gClár Oibre 2017 an Choimisiúin mar chleachtadh REFIT. Is é is aidhm leo a áirithiú go mbeidh gnólachtaí infheistíochta faoi réir ceanglais caipitil agus leachtachta, ceanglais thábhachtacha eile stuamachta agus socruithe maoirseachta gaolmhara a bheidh in oiriúint dá ngnó ach a bheidh, lena chois sin, sách láidir le rioscaí na ngnólachtaí infheistíochta a cheapadh ar bhealach a bheidh fónta ó thaobh na stuamachta de chun cobhsaíocht mhargaí airgeadais an Aontais Eorpaigh a chosaint. Is toradh iad na tograí ar athbhreithniú a údaraíodh in Airteagail 493(2), 498(2), 508(2) agus 508(3) de Rialachán (AE) Uimh. 575/2013 (an Rialachán maidir le Ceanglais Chaipitil), arb iad an creat stuamachta reatha iad, maille le Treoir 2013/36/AE (Treoir IV maidir le Ceanglais Chaipitil), do ghnólachtaí infheistíochta. Agus na téacsanna sin á gcomhaontú acu, chinn na comhreachtóirí gur cheart athbhreithniú a dhéanamh ar an gcreat do ghnólachtaí infheistíochta ós rud é gur ar institiúidí creidmheasa atá rialacha an chreata sin dírithe den chuid is mó. Murab ionann agus institiúidí creidmheasa, ní ghlacann gnólachtaí infheistíochta le taiscí ná ní thugann siad iasachtaí. Fágann sin gur lú i bhfad a neamhchosaint ar riosca creidmheasa agus ar an riosca go dtarraingeodh taisceoirí a gcuid airgid amach ar fhógra gearr. Is ar ionstraimí airgeadais atá a seirbhísí dírithe – murab ionann agus taiscí, ní chaitear na hionstraimí sin a íoc ar par, seachas sin athraíonn siad de réir luaineacht an mhargaidh. Mar sin féin, bíonn siad in iomaíocht le hinstitiúidí creidmheasa maidir le seirbhísí infheistíochta a chur ar fáil, rud is féidir le hinstitiúidí creidmheasa a dhéanamh de réir a gceadúnais baincéireachta. Dá bhrí sin, dhá institiúid a bhfuil difríocht cháilíochtúil eatarthu, a bhfuil príomhshamhlacha gnó éagsúla acu, ach a bhfuil forluí áirithe idir na seirbhísí a sholáthraíonn siad, is ea an institiúid creidmheasa agus an gnólacht infheistíochta. Tá gnólachtaí infheistíochta faoi réir rialacha stuamachta AE, maille le hinstitiúidí creidmheasa, ó bhí 1993 ann, óir b'in í an bhliain ar tháinig an chéad chreat de chuid an Aontais i bhfeidhm chun gníomhaíochtaí gnólachtaí infheistíochta a rialú. Cuireadh an Treoir maidir le margaí in ionstraimí airgeadais (MiFID) in áit a raibh sa chreat ó shin agus, ó Eanáir 2018 tá MiFID II / MiFIR curtha leis, agus leagtar amach sa chreat na coinníollacha ar údarú agus na ceanglais ar eagrú agus ar sheoladh gnó nach mór cloí leo chun seirbhísí infheistíochta a chur ar fáil d'infheisteoirí chomh maith le ceanglais eile lena rialaítear feidhmiú ordúil na margaí airgeadais. Is i gcomhar le MiFID a oibríonn an creat stuamachta do ghnólachtaí infheistíochta atá sa Rialachán maidir le Ceanglais Chaipitil agus i dTreoir IV maidir le Ceanglais Chaipitil. Go hiondúil, déantar na ceanglais stuamachta ar institiúidí airgeadais a cheapadh chun (i) a áirithiú go bhfuil a ndóthain acmhainní acu chun bheith inmharthana ó thaobh airgeadais de agus chun a seirbhísí a sholáthar i rith timthriallta eacnamaíocha; nó chun (ii) a chur ar a gcumas leachtú ordúil a chur i bhfeidhm gan díobháil eacnamaíoch iomarcach a dhéanamh dá gcustaiméirí ná do chobhsaíocht na margaí ina noibríonn siad. Dá réir sin, ba cheart é a bheith mar aidhm ag na ceanglais sin na rioscaí atá ann d'institiúidí airgeadais éagsúla agus na rioscaí a bhaineann leo a thabhairt san áireamh, bheith i gcomhréir leis an dóchúlacht go dtiocfaidh na rioscaí isteach, agus cothromaíocht a aimsiú ar an mórgóir idir sábháilteacht agus fóntacht na ninstitiúidí airgeadais éagsúla a áirithiú ar lámh amháin agus, ar an lámh eile, costais iomarcacha a sheachaint a d'fhéadfadh bac a chur ar na hinstitiúidí sin a ngnó a sheoladh ar bhonn inmharthana. Maidir leis na gnólachtaí infheistíochta sistéamacha, agus roinnt acu sin arna sainaithint mar ghnólachtaí domhanda, nó institiúidí eile lena mbaineann tábhacht shistéamach de réir Airteagal 131 de Threoir IV maidir le Ceanglais Chaipitil, ba cheart iad a bheith faoi réir an chreata arb é an Rialachán maidir le Ceanglais Chaipitil agus Treoir IV maidir le Ceanglais Chaipitil é, lena náirítear na leasuithe a mhol an Coimisiún an 23 Samhain 2016, i gcomhréir leis an gcur chuige athbhreithnithe maidir lena sainaithint de réir na dtograí. Tá sin amhlaidh mar is iondúil go ndéanann na gnólachtaí sin rioscaí ar scála nach beag a thabhú agus a fhrithghealladh ar fud an mhargaidh aonair. Fágann a ngníomhaíochtaí ar a neamhchosaint ar riosca creidmheasa iad, i bhfoirm riosca creidmheasa an chontrapháirtí den chuid is mó chomh maith le riosca margaidh i ndáil leis na suíomhanna a ghlacann siad ar a gcuntas féin, bíodh sin thar ceann a gcliant nó ar a son féin. Dá bhrí sin, is mó an riosca don chobhsaíocht airgeadais atá iontu i bhfianaise a méide agus a nidirnascthachta. De bharr na rioscaí sin agus chun cothrom iomaíochta a áirithiú, ba cheart caitheamh leis na gnólachtaí infheistíochta sistéamacha sin mar institiúidí creidmheasa.

Mar a fógraíodh sa Teachtaireacht ón gCoimisiún i Meán Fómhair 2017 maidir leis an athbhreithniú ar na hÚdaráis Maoirseachta Eorpacha (ÚMEanna), d'fhágfadh sin, i measc nithe eile, go mbeadh a noibríochtaí sna Ballstáit a bheadh rannpháirteach san Aontas Baincéireachta faoi réir mhaoirseacht dhíreach BCE faoin Sásra Maoirseachta Aonair. Faoi láthair, is sa Ríocht Aontaithe atá na gnólachtaí sin lonnaithe den chuid is mó, ach tá siad i mbun pleananna a mheas chun codanna dá noibríochtaí a athlonnú in AE27, go háirithe i mBallstáit atá rannpháirteach san Aontas Baincéireachta. Cé nach mbaineann sin ach le líon beag gnólachtaí, is mór an sciar atá ag na gnólachtaí céanna de shócmhainní iomlána agus de mhéid gnó ghnólachtaí infheistíochta uile an Aontais Eorpaigh. I gcás na ngnólachtaí infheistíochta eile, is mó an fhadhb é go bhfuil an creat stuamachta atá ann faoi láthair dírithe ar institiúidí creidmheasa agus ar na rioscaí atá ann dóibh agus na rioscaí a bhaineann leo seachas ar ghnólachtaí infheistíochta. Den chuid is mó, ní dhéileálann na rialacha atá ann faoi láthair go sainráite leis na seirbhísí a chuireann na gnólachtaí sin ar fáil ná leis na rioscaí is féidir leo a chruthú. Tá ocht seirbhís infheistíochta ann atá gnólachtaí infheistíochta údaraithe lena soláthar de réir MiFID, ach ní bhaineann ceanglais fhollasacha chomhfhreagracha de réir an Rialacháin maidir le Ceanglais Chaipitil ach le (i) 'déileáil ar a chuntas féin'; agus le (ii) frithghealladh nó ionstraimí a chur ar bhonn gealltanas daingean. I gcás na seirbhísí infheistíochta eile (orduithe a ghlacadh agus a tharchur, orduithe a fhorghníomhú, punanna a bhainistiú, comhairle infheistíochta, ionstraimí a chur gan bonn gealltanais dhaingin, saoráidí trádála iltaobhacha a oibriú), ní ann do cheanglais den sórt sin agus ní ann, dá thoradh sin, ach do cumhdach garbh ar na rioscaí lena mbaineann. Cé go bhfuil siad teoranta i gcásanna áirithe, fágann an méid sin nach gceaptar ar bhealach spriocdhírithe na rioscaí a bhaineann leis na gníomhaíochtaí úd don ghnólacht féin agus, dá réir sin, do chliaint an ghnólachta agus do na margaí i gcoitinne ina noibríonn siad. Eascraíonn trí príomhfhadhb as sin, agus déantar measúnú ar na fadhbanna sin sa doiciméad inmheánach oibre a ghabhann leis na tograí. Ar an gcéad dul síos, cé go bhfreastalaíonn an creat go pointe áirithe ar na cineálacha éagsúla próifílí gnó atá ag gnólachtaí infheistíochta trí dhíolúintí, is cúis castachta rialála nach beag é sin d'an-chuid gnólachtaí. Ar an dara dul síos, níl sna ceanglais mhionsonraithe agus sna díolúintí ach garmheastachán garbh, nach bhfuil riosca-íogair, ar na rioscaí iarbhír a bhaineann le gnólachtaí infheistíochtaí, nach ionann iad agus rioscaí na mbanc. Ar an tríú dul síos, de dheasca a chastachta agus a easpa riosca-íogaireachta, is ilroinnt sa chóras rialála foriomlán do ghnólachtaí infheistíochta is toradh ar a chur chun feidhme ag na Ballstáit, agus scóip d'arbatráiste díobhálach dá réir. D'fhéadfadh sé sin bheith baolach do shláine agus d'fheidhmiú an mhargaidh aonair. Is iad cuspóirí na dtograí dul i ngleic leis na fadhbanna a bhaineann leis an gcreat atá ann faoi láthair agus, ag an am céanna, a éascú do ghnólachtaí infheistíochta gnó a ghlacadh agus a dhéanamh nuair is féidir. Go sonrach, leagtar amach sna tograí creat stuamachta atá níos oiriúnaí do shamhlacha gnó na ngnólachtaí infheistíochta. Tá ceanglais ar ghnólachtaí infheistíochta iontu atá níos iomchuí agus níos riosca-íogaire, agus atá dírithe ar bhealach níos fearr ar na rioscaí iarbhír a bhaineann le gnólachtaí infheistíochta a bhfuil samhlacha gnó de chineálacha éagsúla acu. Ar deireadh, sraith uirlisí rialála níos cuíchóirithe is ea na tograí a chuirfidh ar chumas na maoirseoirí stuamachta a gcuid maoirseachta a dhéanamh ar bhealach níos éifeachtaí. Ar deireadh, glacadh MiFID II agus MiFIR i ndiaidh na géarchéime airgeadais chun margaí urrús, idirghabhálaithe infheistíochta agus ionaid trádála a chumhdach. Gabhfaidh an creat nua ionad chreat reatha MiFID I agus is treise an creat dá bharr sin. I gcomhthéacs an athbhreithnithe ar an gcreat stuamachta do ghnólachtaí infheistíochta an Aontais Eorpaigh, sainaithníodh gur laige é gan ceanglas tuairiscithe éigeantaigh a bheith ar ghnólachtaí tríú tír atá gníomhach sna Ballstáit trí bhíthin brainsí. Níl na húdaráis inniúla náisiúnta in ann measúnú a dhéanamh go rialta ar mhéid na ngníomhaíochtaí seirbhísí airgeadais a dhéanann brainsí de ghnólachtaí tríú tír ar a gcríoch. Dá réir sin, thabharfadh an togra seo na huirlisí iomchuí do na húdaráis inniúla chun faireachán a dhéanamh ar na gníomhaíochtaí sin. De réir mar a údaraítear in Airteagail an Rialacháin maidir le Ceanglais Chaipitil is i gcomhairle le ÚBE, leis an Údarás Eorpach um Urrúis agus Margaí (ÚEUM), agus leis na húdaráis inniúla náisiúnta a bhfuil ionadaíocht sna ÚMEanna sin acu a rinneadh an tathbhreithniú ar an gcreat stuamachta do ghnólachtaí infheistíochta. Tar éis chéadghlao an Choimisiúin ar chomhairle i mí na Nollag 2014, d'fhoilsigh ÚBE, i mí na Nollag 2015, a chéad tuarascáil ar an gcreat stuamachta atá ann faoi láthair do ghnólachtaí infheistíochta, inar mhol sé athruithe ar an gcur chuige reatha i gcás na ngnólachtaí infheistíochta uile diomaite de na cinn is mó agus is sistéamaí. Tar éis an dara glao ón gCoimisiún ar chomhairle i Meitheamh 2016, d'fhoilsigh ÚBE, i Samhain 2016, plépháipéar i gcomhair comhairliúcháin a bhí dírithe ar chóras stuamachta féideartha nua d'fhormhór mór na ngnólachtaí infheistíochta. Chuir ÚBE an taiseolas agus na sonraí breise a bhí faighte aige ó ghnólachtaí infheistíochta agus ó na húdaráis inniúla náisiúnta san áireamh, agus d'fhoilsigh sé, i Meán Fómhair 2017, a mholtaí deiridh. Forbairt is ea na tograí ar na moltaí sin ar gach bealach tábhacht diomaite de shainaithint na ngnólachtaí infheistíochta sistéamacha, ar na cúiseanna a mhínítear sa doiciméad inmheánach oibre a ghabhann leo agus a ndéantar achoimre orthu sa roinn 'measúnú tionchair' thíos. • Comhsheasmhacht le forálacha beartais atá sa réimse beartais cheana Comhlánú é an togra seo ar an athbhreithniú atá ar siúl ar an gcóras d'institiúidí creidmheasa a leagtar síos sa Rialachán maidir le Ceanglais Chaipitil agus i dTreoir IV maidir le Ceanglais Chaipitil, de réir na moltaí a ghlac an Coimisiún an 23 Samhain 2016 a thug cead do gach gnólacht infheistíochta neamhshistéamach roghnú gan a bheith faoi réir na bhforálacha athbhreithnithe. Tugadh an rogha sin isteach mar aitheantas nach rabhthas ag cuimhneamh ar fhormhór na ngnólachtaí infheistíochta nuair a ceapadh na forálacha athbhreithnithe sin agus go gcruthóidís tuilleadh castachta sa leabhar rialacha mar a bhí. Ag an am sin, bhí an tathbhreithniú ar an gcóras stuamachta d'fhormhór na ngnólachtaí infheistíochta a chuirtear síos sa togra seo freisin, bhí sé faoi lánseol agus measadh go mbeadh sé díréireach córas ní ba chasta fós a chur i bhfeidhm ar na gnólachtaí infheistíochta sin ar feadh beagán ama fad is a bhíothas ag fanacht le cur i bhfeidhm an chórais nua. Dá bhrí sin, cruthóidh an togra seo córas nua d'fhormhór na ngnólachtaí infheistíochta trína mbaint ina niomláine as an gcreat arb é an Rialachán maidir le Ceanglais Chaipitil agus Treoir IV maidir le Ceanglais Chaipitil é gan ach na gnólachtaí infheistíochta sistéamacha a fhágáil faoi chuimsiú an chreata sin, lena náirítear na forálacha athbhreithnithe, i gcomhréir leis an gcur chuige athbhreithnithe chun iad a shainaithint a leagtar amach sa togra seo. Tá an togra i gcomhréir le MiFID agus MiFID II / MiFIR freisin. Trí cheanglais stuamachta a leagan síos atá saincheaptha le haghaidh ghnó agus rioscaí na ngnólachtaí infheistíochta, soiléiríonn sé cén uair atá feidhm acu agus cén fáth. Dá thoradh sin, cuirfidh sé deireadh le cásanna áirithe ina gcuirtear ceanglais stuamachta i bhfeidhm go treallach faoin gcreat atá ann faoi láthair, ar cásanna iad a thagann chun cinn toisc gur socraíodh na ceanglais sin, thar aon ní eile, i ndáil leis na seirbhísí infheistíochta a liostaítear in MiFID seachas i ndáil leis an gcruinniú rioscaí a bhaineann leis na cineálacha agus leis na méideanna gnó a sheolann gnólachtaí infheistíochta. • Comhsheasmhacht le beartais eile de chuid an Aontais Tá ról tábhachtach ag gnólachtaí infheistíochta in éascú na sreafaí infheistíochta san Aontas Eorpach trí chéile. Dá réir sin, cuid é an tathbhreithniú de thionscnaimh an Choimisiúin chun margadh aonair láidir agus cothrom a áirithiú, maille le dea-fheidhmiú an chórais airgeadais agus Aontas na Margaí Caipitil, chun infheistiú a spreagadh agus borradh a chur faoin bhfás agus faoin bhfostaíocht. Ba cheart creat stuamachta agus maoirseachta ní b'oiriúnaí, lenar lú costais an chomhlíonta a bheadh ar ghnólachtaí infheistíochta, ba cheart é a bheith ina chuidiú (i) chun feabhas a chur ar na dálaí gnó i gcoitinne; (ii) chun borradh a chur faoin dul isteach sa mhargadh agus faoin iomaíocht dá réir sin; agus (iii) chun feabhas a chur ar rochtain na ninfheisteoirí ar dheiseanna nua agus ar bhealaí níos fearr chun a rioscaí a bhainistiú. Tá an cur chuige athbhreithnithe chun na gnólachtaí infheistíochtaí sistéamacha a shainaithint ar cheart dóibh leanúint de bheith faoi réir an Rialacháin maidir le Ceanglais Chaipitil agus Threoir IV maidir le Ceanglais Chaipitil, tá sé comhsheasmhach freisin leis an gcuspóir lúba ar lár i bhfeidhmiú an Aontais Baincéireachta a sheachaint. Léiríonn forbairtí struchtúracha margaidh atá tagtha chun cinn le déanaí, go bhfuil ag méadú ar chastacht na struchtúr atá ag grúpaí baincéireachta tríú tír san Aontas Eorpach, agus go bhfeidhmítear na struchtúir sin trí eintitis nach bhfuil faoi mhaoirsiú BCE faoin Sásra Maoirseachta Aonair. Mar a cuireadh in iúl sa Teachtaireacht ón gCoimisiún i nDeireadh Fómhair 2017 maidir leis an Aontas Baincéireachta, de thoradh a áirithiú go bhfanfaidh na gnólachtaí infheistíochta sistéamacha faoi chuimsiú an Rialacháin maidir le Ceanglais Chaipitil agus Threoir IV maidir le Ceanglais Chaipitil i gcomhréir leis an gcur chuige chun iad a shainaithint a leagtar amach sa togra, cuirfear iad faoi mhaoirseacht stuamachta ag maoirseoirí baincéireachta freisin agus, maidir lena noibríochtaí sna Ballstáit atá rannpháirteach san Aontas Baincéireachta, faoi mhaoirseacht stuamachta BCE. 2. BUNÚS DLÍ, COIMHDEACHT AGUS COMHRÉIREACHT • Bunús dlí Leis an gConradh ar Fheidhmiú an Aontais Eorpaigh tugtar an inniúlacht do na hinstitiúidí Eorpacha forálacha iomchuí a leagan síos i dTreoir chun é a éascú do dhaoine dul i mbun gníomhaíochtaí tráchtála agus iad a shaothrú ar fud an Aontais (Airteagal 53 CFAE). Cuimsítear leis sin reachtaíocht maidir le maoirseacht stuamachta ar sholáthraithe seirbhísí airgeadais, gnólachtaí infheistíochta sa chás seo. Gabhfaidh forálacha na Treorach atá beartaithe ionad na bhforálacha atá i dTreoir IV maidir le Ceanglais Chaipitil, forálacha atá bunaithe ar Airteagal 53 CFAE freisin, a mhéid a bhaineann siad le gnólachtaí infheistíochta. • Coimhdeacht Leis an togra seo athbhreithnítear agus simplítear na rialacha atá ag an Aontas Eorpach faoi láthair lena rialaítear láimhseáil stuamachta do ghnólachtaí infheistíochta chun (i) feabhas a chur ar an gcaoi a gcuirtear rioscaí san áireamh agus a dtéitear i ngleic le rioscaí i samhlacha gnó na ngnólachtaí; (ii) feabhas a chur ar an gcothrom iomaíochta idir gnólachtaí; agus (iii) feabhas a chur ar an gcóineasú maoirseachta. Chuige sin, ba cheart creat nua de chuid AE a chur in ionad an chreata atá ann cheana, seachas na roghanna sin a fhágáil ag creataí rialála sna Ballstáit. Tá sin amhlaidh mar is gnáthrud é ag na gnólachtaí infheistíochta atá údaraithe faoi MiFID faoi láthair a seirbhísí a chur ar fáil do chustaiméirí thar theorainneacha AE. De dheasca na mBallstát athruithe leithleacha neamheagraithe a dhéanamh ar na rialacha, d'fhéadfaí saobhadh iomaíochta agus láimhseáil idirdhealaitheach a thabhairt isteach, rud a chuirfeadh ilroinnt ar an margadh aonair. D'fhéadfadh an ilroinnt sin líon na gcásanna d'arbatráiste díobhálach rialála a mhéadú, agus d'fhéadfadh sé sin a thionchar féin ar imirt ar an gcobhsaíocht airgeadais agus ar chosaint an infheisteora i mBallstáit eile dá mbeadh fadhbanna ann. Ina theannta sin, d'fhéadfadh sé go gclaonfaí raon agus cineál na seirbhísí infheistíochta a bheadh le fáil i mBallstát ar leith, agus ba dhíobháil d'éifeachtúlacht fhoriomlán an mhargaidh agus do roghanna an infheisteora é sin. Leis na rialacha athbhreithnithe, ba cheart cosc a chur ar éagsúlachtaí rialála agus cothrom iomaíochta a áirithiú do na gnólachtaí údaraithe uile sa mhargadh aonair trí chéile. • Comhréireacht

Ós cleachtadh REFIT é, is é príomhchuspóir an togra an creat nua a bheith níos oiriúnaí, níos ábhartha agus níos comhréirí i gcomparáid leis an gcreat atá ann cheana do ghnólachtaí infheistíochta. Dá réir sin, aimsítear cothromaíocht sa togra seo lena áirithítear go bhfuil na ceanglais, ag an am céanna: ·cuimsitheach agus láidir a ndóthain chun rioscaí na ngnólachtaí infheistíochta a cheapadh ar bhealach atá fónta ó thaobh na stuamachta de; agus ·solúbtha a ndóthain chun freastal ar shamhlacha gnó de chineálacha éagsúla gan bac a chur ar a gcumas feidhmiú ar bhealach atá inmharthana ó thaobh na tráchtála de. Maidir le costais an chórais, idir chostas na gceanglas caipitil agus an chomhlíonta ghaolmhair agus na costais riaracháin – arb é is bunús leo an gá an fhoireann agus na córais a bhainistiú chun na ceanglais nua a chur i bhfeidhm agus chun comhlíonadh a thuairisciú do na maoirseoirí – tá sé curtha san áireamh sa togra gur chuí a áirithiú go gcoinneofaí chomh híseal agus ab fhéidir iad chun cothromaíocht a aimsiú. Mar a léirítear sa doiciméad inmheánach oibre a ghabhann leis an togra, meastar go dtiocfaidh laghdú ar na costais ghaolmhara sin le himeacht ama, cé go mbeidh roinnt costas nua aonuaire ann ag an tús. Ó thaobh an chaipitil de, rogha bheartais uileghabhálach atá mar bhonn agus mar thaca ag an obair ar an athbhreithniú agus a bhfuil tionchar aici ar an méid thuas is ea an cuspóir a áirithiú, san iomlán, nach méadófaí an iomarca na ceanglais chaipitil uile-Aontais ar ghnólachtaí infheistíochta. Fágann sin go mbeidh éifeachtaí dáilte éagsúla ann i gcás cineálacha áirithe gnólachtaí. Maolaíonn forálacha an togra na héifeachtaí sin trí na hathruithe is mó tionchar a thabhairt isteach de réir a chéile agus uasteorainn a chur leo. • An rogha ionstraime Treoir atá roghnaithe óir cuirfear a forálacha in ionad na bhforálacha a bhaineann le gnólachtaí infheistíochta i dTreoir IV maidir le Ceanglais Chaipitil. Áiritheofar ar an dóigh sin go mbeidh na Ballstáit in ann a forálacha a thrasuí i gcomhréir leis na socruithe riaracháin náisiúnta ábhartha de réir an chleachtais atá i bhbhfeidhm cheana. 3. TORTHAÍ Ó NA MEASÚNUITHE EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR • Measúnú ex post ar an reachtaíocht atá ann cheana Tá achoimre sa doiciméad inmheánach oibre a ghabhann leis an togra seo ar an measúnú a rinneadh ar an gcreat atá ann cheana, arb é an Rialachán maidir le Ceanglais Chaipitil agus Treoir IV maidir le Ceanglais Chaipitil é, agus tá an measúnú sin bunaithe, go háirithe, ar an anailís a rinne ÚBE agus ÚEUM ina dtuarascáil ó 2015 agus ar an obair agus ar an anailís a rinne seirbhísí an Choimisiúin ag an am céanna. Is é conclúid an mheasúnaithe sin nach néiríonn leis na rialacha atá ann, ar rialacha iad atá bunaithe ar chaighdeáin rialála idirnáisiúnta i gcomhair grúpaí móra baincéireachta agus atá dírithe ar rioscaí na mbanc, nach néiríonn leo ach i bpáirt a naidhmeanna a bhaint amach i ndáil le (i) leordhóthain caipitil a áirithiú i gcomhair rioscaí fhormhór na ngnólachtaí infheistíochta; (ii) srian a choinneáil ar chostais an chomhlíonta; (iii) cothrom iomaíochta a chinntiú san Aontas Eorpach trí chéile; agus (iv) maoirseacht éifeachtach stuamachta a áirithiú. Meastar go bhfuil a lán de na forálacha atá ann neamhéifeachtach agus neamhéifeachtúil maidir leis an méid sin. Eisceacht air sin is ea na gnólachtaí infheistíochta móra sistéamacha óir is de 'chineál an bhainc' iad de thairbhe a bpróifíle riosca agus a nidirnascthachta le rannpháirtithe eile sna margaí airgeadais. I gcás na ngnólachtaí infheistíochta eile, measadh go gcruthaítear faoin status quo (i) an iomarca castachta agus dua díréireach i ndáil le comhlíonadh, go háirithe i gcás an-chuid gnólachtaí beaga agus meánmhéide; (ii) méadrachtaí stuamachta agus ceanglais nach bhfuil saincheaptha ná riosca-íogair sa dóigh go gceapfaidís go cruinn rioscaí na ngnólachtaí infheistíochta; agus (iii) cásanna d'éagsúlacht i gcur chun feidhme náisiúnta na rialacha agus ilroinnt sa chóras rialála san Aontas Eorpach trí chéile. • Comhairliúcháin leis na páirtithe leasmhara Chuathas i gcomhairle leis na páirtithe leasmhara roinnt uaireanta le linn an athbhreithnithe. I dtaca leis na príomh-gharspriocanna, tar éis chéadghlao an Choimisiúin ar chomhairle i mí na Nollag 2014, d'fhoilsigh ÚBE, i mí na Nollag 2015, tuarascáil ar an gcreat stuamachta atá ann faoi láthair do ghnólachtaí infheistíochta, inar mhol sé athruithe. Anailís chuimsitheach phoiblí ar an status quo atá sa tuarascáil sin ina bhfuil sonraí maidir le líon agus cineál na ngnólachtaí infheistíochta sna Ballstáit. Cuidiú a bhí san anailís sin an tathbhreithniú a leathnú chuig na páirtithe leasmhara sin a d'fhéadfadh sé nach mbeadh tionchar díreach ag na rialacha orthu agus iad a spreagadh le bheith rannpháirteach sa phlé a lean. An 4 Samhain 2016 d'fhoilsigh ÚBE plépháipéar i gcomhair comhairliúcháin a bhí dírithe ar chóras stuamachta féideartha nua do ghnólachtaí infheistíochta. Bhí tréimhse trí mhí ann le tuairimí a léiriú faoin bpáipéar. D'fhoilsigh ÚBE na dréachtmholtaí uaidh an 3 Iúil 2017, agus d'iarr sé ar pháirtithe leasmhara tuairimí a thabhairt. Thairis sin, bhí cleachtadh mionbhailithe sonraí a raibh gnólachtaí infheistíochta páirteach ann mar thacaíocht ag a chuid oibre. Rinne na húdaráis inniúla náisiúnta é thar ceann ÚBE in dhá chéim, in 2016 agus in 2017. I bhfianaise an chomhairliúcháin phoiblí mhionsonraithe agus an mhionbhailithe sonraí a rinne ÚBE, mheas an Coimisiún nár ghá comhairliúchán poiblí ginearálta a dhéanamh freisin. Ina áit sin, chuaigh seirbhísí an Choimisiúin i gcomhairle leis na páirtithe leasmhara ar bhealach spriocdhírithe chun tuilleadh tuairimí a fháil maidir le príomheilimintí an athbhreithnithe. Áirítear leis sin: ·cruinniú comhchéime le páirtithe leasmhara de chuid an tionscail (gnólachtaí infheistíochta, infheisteoirí, gnólachtaí dlí, comhairleoirí) an 27 Eanáir 2017 faoi dhréachtmholtaí ÚBE maidir leis an gcóras amach anseo; ·ceardlann faoi chostais an chórais atá ann faoi láthair, an 30 Bealtaine 2017; agus ·ceardlann faoi dhréachtmholtaí deiridh ÚBE an 17 Iúil 2017. Pléadh an tathbhreithniú leis na Ballstáit sa Choiste um Sheirbhísí Airgeadais i Márta agus i nDeireadh Fómhair 2017 agus sa Sainghrúpa maidir le Baincéireacht, Íocaíochtaí agus Árachas i Meitheamh agus i Meán Fómhair 2017. Cuireadh san áireamh freisin an taiseolas a fuarthas ó pháirtithe leasmhara maidir le measúnú tionchair tosaigh an Choimisiúin a foilsíodh i Márta 2017. Ar deireadh, mheas an Coimisiún ionchur a fuarthas ní ba luaithe le linn an ghlao fhairsing ar fhianaise maidir le héifeachtúlacht, comhleanúnachas agus comhsheasmhacht chreat rialála foriomlán an Aontais Eorpaigh do sheirbhísí airgeadais, ar ionchur é inar thrácht roinnt freagróirí ar shaincheisteanna éagsúla a bhain le hábhar i dtaca leis an athbhreithniú.

Tá samhlacha gnó éagsúla ag na gnólachtaí infheistíochta, agus is iondúil go mbíonn a ndearcadh dírithe ar na gnéithe sin de na tograí a bhaineann go sonrach lena samhail ghnó féin. Is casta, dá thoradh sin, comparáidí leathana a dhéanamh maidir le hualú coibhneasta sheasaimh na bpáirtithe leasmhara. Mar sin féin, chuirfeadh formhór mór na bpáirtithe leasmhara fáilte roimh chreat stuamachta saincheaptha a bheadh ní b'oiriúnaí dá samhlacha gnó. Leagann siad béim air gur teoranta a dtábhacht shistéamach agus gur cheart na ceanglais chaipitil a dhíriú ar a áirithiú go bhféadfaí iad a leachtú ar dhóigh ordúil. Maidir le ceanglais shonracha a bhfuil feidhm acu maidir lena samhail ghnó féin, den chuid is mó cháin na gnólachtaí infheistíochta sin nach gcuireann ach seirbhísí gníomhaireachta ar fáil agus nach ndéanann idirbhearta in ionstraimí airgeadais ag úsáid a gclár comhardaithe féin, cháin siad aon mholadh maidir le ceanglais chaipitil a nascadh ar bhealach líneach le méid na bpunann cliant a bhainistíonn siad. Cé go bhfuil a lán gnólachtaí a thrádálann ar a gcuntas féin den tuairim go bhfuil fiúntas áirithe ag baint leis an gcreat atá ann faoi láthair chun an riosca margaidh a cheapadh i bhfianaise na rioscaí a bhaineann leo féin, maíonn gnólachtaí trádála eile go gcuirtear an iomarca béime ar na rioscaí a bhaineann leis na modhanna agus na táirgí ina dtrádálann siad féin. Cuireadh na tuairimí sin san áireamh le calabrú na méadrachtaí nua riosca (K-fhachtóirí – féach thíos) agus leis an deis na ceanglais is airde a thabhairt isteach de réir a chéile agus uasteorainn a chur leo. • Bailiú agus úsáid saineolais Rinneadh an tathbhreithniú ar bhonn comhairle chuimsitheach ó ÚBE i gcomhairle le ÚEUM, mar a cheanglaítear de réir na nAirteagal ábhartha den Rialachán maidir le Ceanglais Chaipitil, arb iad bunús dlí an athbhreithnithe iad (go háirithe Airteagal 508(2) agus (3)). Is iad seo a leanas na príomhnithe a chuir ÚBE amach go poiblí: ·tuarascáil Nollaig 2015 ina leagtar amach measúnú cuimsitheach ar an status quo agus moltaí tosaigh maidir le hathruithe; ·plépháipéar Shamhain 2016 a foilsíodh do chomhairle maidir le himlíne córais nua fhéideartha; agus ·tuarascáil deiridh Mheán Fómhair 2017 ina raibh moltaí mionsonraithe. Baineadh úsáid as cleachtadh mionbhailithe sonraí a raibh gnólachtaí infheistíochta páirteach ann nuair a rinneadh an calabrú beacht ar na moltaí le haghaidh ceanglais chaipitil nua. Rinne na húdaráis inniúla náisiúnta é sin thar ceann ÚBE in dhá chéim, in 2016 agus in 2017. Bhí baint ag an gCoimisiún leis an obair i rith an ama agus bhí sé in ann tairbhe a bhaint as an bplé faoi bhuntáistí agus faoi mhíbhuntáistí na moltaí beartais mionsonraithe de réir mar a chuaigh an plé sin ar aghaidh. • Measúnú tionchair De réir sraith uirlisí na Rialála Níos Fearr (uirlis #9), ní gá don Choimisiún aon mheasúnú tionchair a dhéanamh i gcásanna ina bhfuil gníomhaireacht de chuid an Aontais údaraithe le hobair ceaptha beartais agus an anailís a ghabhann léi a dhéanamh, fad is nach gclaonfaidh togra an Choimisiúin mórán ó mholtaí na gníomhaireachta agus go measfaidh seirbhísí an Choimisiúin gur leor cáilíocht mheasúnú na gníomhaireachta. Cé gur scrúdaigh an Bord um Ghrinnscrúdú Rialála dréachtmheasúnú tionchair maidir leis an tionscnamh seo, measadh gur chuí doiciméad inmheánach oibre ós rud é gur ar chomhairle na ÚMEanna agus ar an gcomhairliúchán le páirtithe leasmhara agus ar an obair theicniúil a rinne siad atá sainordú sonrach an athbhreithnithe bunaithe. Dá bhrí sin, is é cuspóir an doiciméid inmheánaigh oibre a ghabhann leis na tograí an chomhairle a thug na ÚMEanna a mhíniú, lena náirítear torthaí a nanailíse agus a gcomhairliúcháin, agus tuairimí sheirbhísí an Choimisiúin i leith na gconclúidí a leagan amach, d'fhonn cinnteoireacht an Choimisiúin a threorú. Maidir le ceanglais chaipitil, is é measúnú ÚBE gurb é toradh a bheadh ar a chomhairle go méadófaí 10% iad, i gcomhiomlán i gcás gach gnólachta neamhshistéamaigh de chuid AE, i gcomparáid le ceanglais Cholún 1 an lae inniu, agus go laghdófaí 16% iad i gcomparáid leis na ceanglais iomlána a chuirtear i bhfeidhm mar gheall ar fhorlíontáin Cholún 2. Bheadh an chaoi a mbeadh na tionchair sin dáilte ar ghnólachtaí infheistíochta ag brath ar a méid, ar na seirbhísí infheistíochta a sholáthraíonn siad agus ar an bhfeidhm a bheadh ag na ceanglais chaipitil nua orthu. Mar atá léirithe sa Doiciméad Inmheánach Oibre a ghabhann leis na tograí, lena náirítear Iarscríbhinn II de, is éard atá sa mhéadú comhiomlán 10% ar cheanglais Cholún 1 ná suim ceanglas atá i bhfad níos ísle i gcásanna áirithe agus méaduithe os cionn 10% i gcásanna eile. Maidir le cistí dílse atá ar fáil, mheas ÚBE nach dteipfeadh ach ar dhornán gnólachtaí a ndóthain caipitil a bheith acu chun na ceanglais nua a chomhlíonadh gan dua – níl i gceist leis sin ach líon beag comhairleoirí infheistíochta, gnólachtaí trádála agus gnólachtaí ilseirbhísí. I gcás gnólachtaí den ghrúpa sin, áfach, a mbeadh an méadú a d'fheicfidís ní ba mhó ná dhá oiread na gceanglas atá orthu faoi láthair, d'fhéadfaí uasteorainn a chur i bhfeidhm ar feadh roinnt blianta. Is é conclúid an doiciméid inmheánaigh oibre a ghabhann leis na tograí go bhfuil moltaí ÚBE, ar an iomlán, iomchuí agus comhréireach mar bhealach chun cuspóirí an athbhreithnithe a bhaint amach ar dhóigh éifeachtach éifeachtúil i gcomparáid leis an status quo. I gcoitinne, céim dhearfach fhollasach í comhairle ÚBE i dtreo creat stuamachta do ghnólachtaí infheistíochta a bheidh in ann a áirithiú go bhfuil siad ag feidhmiú ar bhonn fónta airgeadais gan bac a chur ar a nionchais tráchtála. Dá thoradh sin, ba cheart go mbeadh an chomhairle sin ina taca tomhaiste ag aidhmeanna an athbhreithnithe. Ar lámh amháin, ba cheart go mbeadh sí ina cuidiú chun a áirithiú go rachfaí i ngleic ar bhealach ní ba spriocdhírithe ar na rioscaí a bhaineann le gnólachtaí infheistíochta dá gcustaiméirí agus do na margaí, ina noibríochtaí leantacha agus i gcás a leachtaithe araon. Ar an lámh eile, ba cheart go mbeadh sí ina cuidiú chun a áirithiú go bhfuil siad lán-ábalta a ról a imirt maidir le sreafaí infheistíochta a éascú san Aontas Eorpach trí chéile, rud atá i gcomhréir le haidhmeanna Aontas na Margaí Caipitil maidir le coigiltis agus infheistithe a chur chun tairbhe chun borradh a chur faoin bhfás agus faoin bhfostaíocht. Ní chlaonann an doiciméad inmheánach oibre ó mholtaí ÚBE ach maidir le sainaithint na ngnólachtaí infheistíochta sistéamacha. Seachas an tsainaithint sin a chur siar lena soiléiriú trí chritéir a d'fhorbrófaí i rialacha teicniúla lena gcuirfí na tograí chun feidhme de réir mholadh ÚBE, meastar gurb iomchuí í a leagan amach sna tograí féin chun a áirithiú go mbeidh cothrom iomaíochta ann idir institiúidí creidmheasa agus gnólachtaí infheistíochta sistéamacha. Maidir leis an bponc sin, téann na tograí níos faide ná comhairle ÚBE ina thuairim faoin athbhreithniú ar ghnólachtaí infheistíochta. Ach leis sin, cloíonn na tograí le tuairim ÚBE maidir le saincheisteanna a bhaineann le cinneadh na Ríochta Aontaithe an tAontas Eorpach a fhágáil. • Oiriúnacht rialála agus simpliú Mar a leagtar amach sa doiciméad inmheánach oibre a ghabhann leis na tograí, de thoradh shimpliú na rialacha stuamachta d'fhormhór mór na ngnólachtaí infheistíochta meastar go dtiocfaidh laghdú suntasach ar ualach an riaracháin agus an chomhlíonta. D'fhéadfaí deireadh a chur le roinnt ceanglas rialála agus tuairiscithe nach bhfuil aon fheidhm acu a thuilleadh, sa dóigh go bhféadfadh caipiteal atá dírithe ar chúrsaí rialála i láthair na huaire a athdhíriú ar úsáidí níos táirgiúla. Socraítear sna tograí ceanglais chaipitil agus ceanglais stuamachta eile, lena náirítear luach saothair agus rialachas, atá i gcomhréir leis an ngnólacht infheistíochta, agus dá bharr sin maolaítear den chéad uair na costais nach beag a thabhaíonn gnólachtaí de dheasca cheanglas an chóras atá ann faoi láthair atá dírithe ar bhainc. Cuirfidh sé sin deireadh leis an gcúram casta sonraí gnó a mheaitseáil agus a thabhairt chun réitigh le creat rialála neamhoiriúnach agus le córas tuairiscithe neamhoiriúnach. Táthar ag súil go mbeadh na gnólachtaí infheistíochta ar FMBanna iad orthu siúd is mó a bhainfidh tairbhe as. De bharr an creat stuamachta dóibh a bheith níos comhréirí agus níos iomchuí, ba cheart go gcuirfí feabhas ar na dálaí ina seoltar gnó agus ba cheart go laghdófaí na bacainní ar dhul isteach sa mhargadh. Mar shampla, de thoradh an creat tuairiscithe trom a chuíchóiriú ba cheart go laghdófaí ualach an riaracháin agus an chomhlíonta ar FMBanna, lena náirítear gnólachtaí infheistíochta ar mian leo fás ar dhóigh dhigiteacha. Ar aon dul leis sin, de bharr gnólachtaí infheistíochta beaga neamh-idirnasctha a dhíolmhú ó na rialacha rialachais agus luacha saothair atá ann faoi láthair de réir Threoir IV maidir le Ceanglais Chaipitil agus an Rialacháin maidir le Ceanglais Chaipitil, laghdódh na tograí costais an riaracháin agus an chomhlíonta ar na fiontair sin. Beifear ag súil le costais aonuaire áirithe maidir leis an athrú chuig an gcóras nua, óir beidh ar ghnólachtaí a gcórais bainistithe riosca a ollchóiriú, a ranna comhlíontachta a thabhairt cothrom le dáta agus athbhreithniú a dhéanamh ar a gconarthaí le gnólachtaí dlí agus le soláthraithe eile seirbhísí a úsáidtear faoi láthair chun comhlíonadh a éascú. Ba cheart, áfach, go gcuirfeadh na coigiltis i dtaobh chostais an chomhlíonta le haidhmeanna Aontas na Margaí Caipitil i gcoitinne toisc go gcuideoidís le gnólachtaí infheistíochta a ról a imirt sna coigiltis sin ó infheisteoirí a chur chun tairbhe in úsáidí táirgiúla. Ó thaobh chostais an chomhlíonta de, spárálfaidh gnólachtaí na deicheanna míle nó na céadta míle euro ag brath ar chineál agus ar mhéid an ghnólachta. Ní fios ag an gcéim seo, áfach, cén gaol ná cén chomparáid a bheidh ann idir na laghduithe sin ar chostais an chomhlíonta agus na hathruithe ar na ceanglais chaipitil ar chineálacha éagsúla gnólachtaí, agus ba cheart díriú air sin san fhaireachán agus sa mheastóireacht a dhéanfar ar an gcreat amach anseo. • Cearta bunúsacha Faoin togra seo neartófar feidhmiú a gceart ag roinnt gnólachtaí infheistíochta chun a ngnó a sheoladh saor ó laincisí rialacha a ceapadh go príomha i gcomhair cineálacha eile rannpháirtithe sna margaí airgeadais. Leis na bearta reachtacha sna tograí ina leagtar amach rialacha maidir le luach saothair i ngnólachtaí infheistíochta, urramaítear na prionsabail a aithnítear i gCairt um Chearta Bunúsacha an Aontais, go háirithe an tsaoirse chun gnó a sheoladh agus an ceart chun cómhargála agus chun caingne. 4. IMPLEACHTAÍ BUISÉADACHA

Ní bheidh aon impleachtaí ag an togra do bhuiséad an Aontais Eorpaigh. 5. EILIMINTÍ EILE • Pleananna cur chun feidhme, agus socruithe faireacháin, meastóireachta agus tuairiscithe Ba cheart meastóireacht a dhéanamh ar na hathruithe atá beartaithe sna tograí chun a méid a bhfuiltear ag comhlíonadh na gcuspóirí seo a leanas a dhéanamh amach: ·catagóiriú níos simplí ar ghnólachtaí infheistíochta ar dhóigh a cheapann na próifílí riosca éagsúla a bhaineann leo; ·sraith rialacha stuamachta, go háirithe maidir le ceanglais chaipitil, leachtachta, luacha saothair agus rialachais, a bheidh iomchuí, comhréireach agus íogair maidir leis na rioscaí sonracha a bhaineann le gnólachtaí infheistíochta agus a áiritheoidh go sannfar caipiteal don áit is gá; ·creat a chomhfhreagróidh do na rioscaí a bhaineann go dlúth le cineál agus le raon na ngníomhaíochtaí a dhéanann gnólachtaí infheistíochta ar bhealach díreach grinn agus lena gcothófar glacadh an ghnó ar an dóigh sin; agus ·sraith chuíchóirithe d'uirlisí maoirseachta lena mbeifear in ann maoirseacht iomlán chruinn a dhéanamh ar chleachtais ghnó agus na rioscaí a bhaineann leo. Chuige sin, d'fhéadfaí roinnt den fhaisnéis seo a leanas a bhailiú mar chuid d'athbhreithniú a dhéanfaí amach anseo lena húsáid mar tháscairí chun meastóireacht a dhéanamh ar thionchar na nathruithe atá molta: (i) costais an chomhlíonta i ndáil le foireann, comhairle dlí agus tuairisciú rialála; (ii) leibhéil na gceanglas caipitil; (iii) costais nua eile e.g. de thoradh rialacha leachtachta; (iv) fás ar líon na ngnólachtaí sna catagóirí éagsúla; (v) athruithe ar úsáid fhorlíontáin Cholún 2 ag na húdaráis inniúla; (vi) cásanna de chliseadh gnólachtaí infheistíochta faoin gcóras nua agus an tionchar a bhí aige sin; agus (vii) fás ar mhéid na ngnólachtaí infheistíochta ó thaobh an méid sócmhainní agus orduithe cliaint atá acu. • Míniúchán mionsonraithe ar fhorálacha sonracha an togra Ábhar agus raon feidhme Tá ceanglais leagtha amach sa togra maidir le húdaráis mhaoirseachta stuamachta a cheapadh, caipiteal tosaigh gnólachtaí caipitil, cumhachtaí agus uirlisí maoirseachta le haghaidh na maoirseachta stuamachta a dhéanann na húdaráis inniúla ar ghnólachtaí infheistíochta agus tá na ceanglais foilseacháin leagtha amach a bheidh ar údaráis inniúla i réimse na rialála stuamachta agus na maoirseachta. Tá feidhm ag an Treoir seo maidir leis na gnólachtaí infheistíochta uile atá cumhdaithe ag MiFID II, atá le bheith i bhfeidhm ó Eanáir 2018 ar aghaidh. Údaráis inniúla a cheapadh agus a gcumhachtaí Tá sé leagtha síos sa togra go gceapfaidh na Ballstáit údarás a fheidhmeoidh na cumhachtaí le haghaidh maoirseacht stuamachta faoin Treoir seo trí na forálacha is infheidhme i dTreoir IV maidir le Ceanglais Chaipitil a thrasuí chuig an Treoir seo. Is féidir leis na Ballstáit na cumhachtaí sin a thabhairt d'údarás atá ann cheana i bhfoirm na feidhme agus na gcumhachtaí a tugadh faoi Threoir IV maidir le Ceanglais Chaipitil nó iad a thabhairt d'údarás nua. Caipiteal tosaigh Tá leibhéil caipitil tosaigh, bunaithe ar sheirbhísí agus ar ghníomhaíochtaí atá gnólachtaí infheistíochta údaraithe a dhéanamh agus a chur ar fáil i gcomhréir le MiFID, tá siad athbhreithnithe agus comhchuibhithe ar fud an Aontais ó na leibhéil a leagtar síos i dTreoir IV maidir le Ceanglais Chaipitil chun an boilsciú a tharla ó socraíodh na leibhéil sin a chur san áireamh. Tá socruithe trasuí curtha ar fáil chun gur féidir le gnólachtaí beaga go háirithe na méideanna nua caipitil tosaigh a bhaint amach nuair is gá sin. Cumhachtaí na núdarás baile/óstach Tugtar inniúlachtaí i gcomhréir le Treoir IV maidir le Ceanglais Chaipitil d'údaráis bhaile agus óstacha le haghaidh maoirseacht stuamachta ar ghnólachtaí infheistíochta. Ba cheart socruithe comhair ábhartha idir údaráis a bhunú. Faisnéis a mhalartú agus rúndacht ghairmiúil Tá forálacha maidir le malartú faisnéise idir údaráis inniúla i ndáil le maoirseacht stuamachta agus rúndacht ghairmiúil tugtha isteach ar bhonn Threoir IV maidir le Ceanglais Chaipitil agus tá siad ina gcomhlánú ar MiFID II.

Pionóis I gcomhréir le Treoir IV maidir le Ceanglais Chaipitil, tá sé de cheangal ar na Ballstáit pionóis riaracháin agus bearta riaracháin eile a chur ar bun a bheidh éifeachtach comhréireach athchomhairleach chun pionós a ghearradh i gcás sáruithe faoi fhorálacha na Treorach seo agus [Rialachán (AE) Uimh. ----/--]. Leordhóthanacht caipitil inmheánaigh agus athbhreithniú agus meastóireacht mhaoirseachta Tá ceanglais shimplithe bunaithe ar na ceanglais i dTreoir IV maidir le Ceanglais Chaipitil tugtha isteach le haghaidh gnólachtaí infheistíochta agus údaráis inniúla chun leordhóthanacht socruithe agus nósanna imeachta a mheas chun a áirithiú go gcomhlíonfaidh gnólachtaí forálacha na Treorach seo agus [Rialachán (AE) Uimh. ----/--]. Ba cheart cumhachtaí a bheith ag údaráis inniúla athbhreithniú agus meastóireacht a dhéanamh ar staid stuamachta gnólachtaí infheistíochta agus, nuair is gá, cumhachtaí a fheidhmiú chun athruithe a éileamh i réimsí amhail rialachas inmheánach agus rialuithe inmheánach, próisis agus nósanna imeachta bainistithe riosca agus, nuair is gá, ceanglais bhreise a leagan síos, lena náirítear go háirithe ceanglais chaipitil agus leachtachta. Rialachas agus luach saothair I gcomhréir leis an measúnú ó ÚBE ina Chomhairle agus leis an meastóireacht a rinne ranna an Choimisiúin ar an measúnú ó ÚBE sa doiciméad inmheánach oibre a ghabhann leis, déantar athbhreithniú ar na rialacha maidir le rialachas corparáideach agus luach saothair chun a áirithiú go bhfeidhmeoidh gnólachtaí infheistíochta go hordúil agus chun nach nglacfaidh a mbaill foirne rioscaí iomarcacha. San am céanna, táthar ag iarraidh na difríochtaí idir rioscaí a bhaineann le hinstitiúidí creidmheasa agus gnólachtaí infheistíochta a chur san áireamh sna rialacha seo. Ní mheastar go bhfuil sé comhréireach ceanglais na Treorach seo a chur i bhfeidhm maidir le socruithe rialachais, beartais agus cleachtais luacha saothair gnólachtaí infheistíochta beaga neamh-idirnasctha. Tá sé d'aidhm leis an togra seo a áirithiú go mbeidh rialacha maidir le luach saothair agus rialachas comhsheasmhach sna píosaí reachtaíochta éagsúla, lena náirítear Treoir IV maidir le Ceanglais Chaipitil, Treoir 2009/65/CE (gnóthas le haghaidh comhinfheistíocht in urrúis inaistrithe) agus Treoir 2011/61/AE (an Treoir maidir le Bainisteoirí ar Chistí Malartacha Infheistíochta). Cé nach bhfuil teorainn shonrach curtha leis an gcóimheas idir comhpháirteanna athraitheacha agus seasta den luach saothair inathraithe sa togra, tá sé leagtha síos ann nach mór do ghnólachtaí infheistíochta cóimheasa iomchuí a shocrú iad féin. Mar chuid de sin, tá an tionchar is féidir a bheidh ag socrú aon chóimheasa amháin ar sholúbthacht chostais agus ar bhrabúsacht cuid de na gnólachtaí infheistíochta. Tá sé léirithe i gconclúidí na tuarascála ón gCoimisiún COM(2016) 510 nach mbíonn na ceanglais i leith iarchuir agus íoc amach in ionstraimí éifeachtúil i gcás gnólachtaí infheistíochta beaga neamhchasta agus i gcás baill foirne a bhfuil leibhéil ísle luacha saothair inathraithe acu. Dá bhrí sin, tá sé beartaithe ag an gCoimisiún tairseach a shocrú ar leibhéal na ngnólachtaí agus ar leibhéal na mball foirne a dtabharfar maoluithe ar chur i bhfeidhm na rialacha maidir le hionstraimí iarchuir agus íoc amach in ionstraimí do ghnólachtaí infheistíochta agus ball foirne atá faoina bun. Tríú tíortha Féadfaidh an tAontas comhaontuithe a thabhairt i gcrích i ndáil leis na modhanna ar a ndéantar maoirseacht ar chomhlíonadh na tástála caipitil grúpa. Féadfaidh na Ballstáit agus ÚBE socruithe comhair riaracháin a dhéanamh le húdaráis mhaoirseachta tríú tír chun gur fusa faisnéis a mhalartú. Gnólachtaí infheistíochta sistéamacha Sa togra le haghaidh Rialacháin a ghabhann leis an togra seo le haghaidh Treorach tá foráil a d'athródh an sainmhíniú ar institiúidí creidmheasa chun go mbeadh gnóthais san áireamh ann ar cuid dá ngnó déileáil ar a gcuntas féin nó ionstraimí airgeadais a fhrithghealladh nó a chur ar bhonn gealltanas daingean, i gcás inar EUR 30 billiún nó níos mó luach iomlán shócmhainní an ghnóthais. Tá forálacha comhlántacha sa togra seo maidir leis an bpróiseas lena niarrtar údarú mar institiúid chreidmheasa. 2017/0358 (COD) Togra le haghaidh TREOIR Ó PHARLAIMINT NA hEORPA AGUS ÓN gCOMHAIRLE maidir le maoirseacht stuamachta ar ghnólachtaí infheistíochta agus lena leasaítear Treoir 2013/36/AE agus Treoir 2014/65/AE (Téacs atá ábhartha maidir le LEE) TÁ PARLAIMINT NA hEORPA AGUS COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 53(1) de, Ag féachaint don togra ón gCoimisiún Eorpach, Ag féachaint don tuairim ón mBanc Ceannais Eorpach, Ag féachaint don tuairim ó Choiste Eacnamaíoch agus Sóisialta na hEorpa, Tar éis dóibh an dréachtghníomh reachtach a chur chuig na parlaimintí náisiúnta, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1)Dlúthchuid de na coinníollacha rialála ar ar féidir le hinstitiúidí airgeadais seirbhísí a sholáthar san Aontas is ea maoirseacht stuamachta láidir. Tá gnólachtaí infheistíochta, maille le hinstitiúidí creidmheasa, faoi réir Threoir 2013/36/AE ó Pharlaimint na hEorpa agus ón gComhairle agus faoi réir Rialachán (AE) Uimh. 575/2013 ó Pharlaimint na hEorpa agus ón gComhairle maidir lena láimhseáil stuamachta agus maidir le maoirseacht stuamachta, agus leagtar amach na ceanglais údarúcháin agus na ceanglais eile eagrúcháin agus iompair atá orthu i dTreoir 2004/39/CE ó Pharlaimint na hEorpa agus ón gComhairle. (2)Den chuid is mó, is ar leaganacha comhleanúnacha de na caighdeáin rialála idirnáisiúnta atá na córais stuamachta reatha faoi Rialachán (AE) Uimh. 575/2013 agus faoi Threoir 2013/36/AE bunaithe, ar caighdeáin iad a leagann Coiste Basel um Maoirseacht ar Bhaincéireacht síos le haghaidh grúpaí móra baincéireachta agus nach ndírítear ach i bpáirt ar na rioscaí sonracha a bhaineann le gníomhaíochtaí éagsúla na ngnólachtaí infheistíochta. Dá bhrí sin, ba cheart díriú a thuilleadh ar na leochaileachtaí sonracha agus ar na rioscaí a bhaineann le gnólachtaí infheistíochta trí bhíthin socruithe iomchuí agus comhréireacha stuamachta ar leibhéal an Aontais. (3)Le maoirseacht fhónta stuamachta, ba cheart a áirithiú go ndéanfar gnólachtaí infheistíochta a bhainistiú ar dhóigh ordúil chun leas a gcliant. Ba cheart a chur san áireamh iontu poitéinseal na ngnólachtaí infheistíochta agus a gcuid cliant rioscaí iomarcacha a ghlacadh mar aon leis na leibhéil éagsúla riosca a ghlacann gnólachtaí infheistíochta chucu féin agus na leibhéil éagsúla riosca a bhaineann leo. Ar an gcuma chéanna, ba cheart é a bheith d'aidhm ag an maoirseacht stuamachta sin ualach riaracháin míchuí ar ghnólachtaí infheistíochta a sheachaint. (4)Ceapadh roinnt mhaith de na ceanglais a eascraíonn as creat Rialachán (AE) Uimh. 575/2013 agus Threoir 2013/36/AE le díriú ar rioscaí comhchoiteanna a bhíonn ann d'institiúidí creidmheasa. Dá réir sin, déantar na ceanglais reatha a chalabrú, tríd is tríd, chun acmhainn iasachtaithe institiúidí creidmheasa a chaomhnú trí thimthriallta eacnamaíocha agus chun taisceoirí agus cáiníocóirí a chosaint ar chliseadh a d’fhéadfadh a bheith ann, agus níor ceapadh iad le díriú ar phróifílí riosca éagsúla gnólachtaí infheistíochta. Ní bhíonn punanna móra iasachtaí miondíola agus corparáideacha ag gnólachtaí infheistíochta agus ní ghlacann siad taiscí. Is mó seans gurbh fhéidir tionchar díobhálach a bheith ag cliseadh institiúidí creidmheasa ná cliseadh gnólachtaí infheistíochta ar chobhsaíocht fhoriomlán airgeadais. Mar sin, is mór idir na rioscaí a bhíonn ag bagairt ar ghnólachtaí infheistíochta agus a bhaineann leo agus na rioscaí a bhíonn ag bagairt ar institiúidí creidmheasa agus a bhaineann leosan agus ba cheart an difear sin a léiriú go soiléir i gcreat stuamachta an Aontais. (5)Na héagsúlachtaí i gcur i bhfeidhm an chreata reatha i mBallstáit éagsúla, is bagairt iad ar an gcothrom iomaíochta do ghnólachtaí infheistíochta san Aontas. Eascraíonn na héagsúlachtaí sin as an gcastacht fhoriomlán a bhaineann leis an gcreat a chur i bhfeidhm maidir le gnólachtaí infheistíochta éagsúla bunaithe ar na seirbhísí a sholáthraíonn siad, i gcás ina ndéanann roinnt údarás náisiúnta an cur i bhfeidhm sin a choigeartú nó a shruthlíniú sa dlí náisiúnta nó sa chleachtas náisiúnta. Ós rud é nach ndírítear sa chreat stuamachta reatha ar na rioscaí uile a bhíonn ann do chineálacha gnólachtaí infheistíochta áirithe agus a bhaineann leo, cuireadh forlíontáin chaipitil mhóra i bhfeidhm maidir le gnólachtaí infheistíochta áirithe i roinnt Ballstát. Ba cheart forálacha aonfhoirmeacha ina ndírítear ar na rioscaí sin a bhunú chun a áirithiú go ndéanfar maoirseacht stuamachta chomhchuibhithe ar ghnólachtaí infheistíochta ar fud an Aontais. (6)Mar sin, tá gá le córas stuamachta sonrach le haghaidh gnólachtaí infheistíochta nach gnólachtaí infheistíochta sistéamacha iad de bhua mhéid agus idirnascthacht na ngnólachtaí sin le gníomhaithe airgeadais agus eacnamaíocha eile. Mar sin féin, ba cheart do ghnólachtaí infheistíochta sistéamacha a bheith faoi réir an chreata stuamachta reatha faoi Threoir 2013/36/AE agus Rialachán (AE) Uimh. 575/2013. Is fothacar iad na gnólachtaí infheistíochta sin de chuid na ngnólachtaí infheistíochta lena mbaineann an creat a leagtar síos i dTreoir 2013/36/AE agus Rialachán (AE) Uimh. 575/2013 faoi láthair agus nach mbaineann tairbhe as díolúintí tiomnaithe ó aon cheann de phríomhcheanglais an chreata. Tá samhail ghnó agus próifílí riosca ag na gnólachtaí is mó agus is idirnasctha atá cosúil leo siúd atá ag institiúidí creidmheasa sonracha. Soláthraíonn siad seirbhísí a bhfuil cosúlacht na baincéireachta orthu agus déanann siad rioscaí a fhrithghealladh cuid mhór. De bhreis air sin, tá gnólachtaí infheistíochta sistéamacha sách mór le bheith ina mbagairt ar fheidhmiú cobhsaí ordúil na margaí airgeadais, agus tá samhlacha gnó agus próifílí riosca acu atá ina mbagairt air sin, ar aon chéim le hinstitiúidí creidmheasa móra. Dá bhrí sin, is iomchuí go mbeadh na gnólachtaí infheistíochta sin faoi réir na bhforálacha a leagtar amach i dTreoir 2013/36/AE agus Rialachán (AE) Uimh. 575/2013. (7)D’fhéadfadh sé gurbh ann do Bhallstáit nach ionann na húdaráis atá inniúil ar mhaoirseacht stuamachta a dhéanamh ar ghnólachtaí infheistíochta agus na húdaráis sin atá inniúil ar mhaoirseacht a dhéanamh ar iompraíocht sa mhargadh iontu. Ar an ábhar sin, is gá sásra comhair agus malartaithe faisnéise a chruthú idir na húdaráis sin. (8)Chun comhchuibhiú caighdeán maoirseachta agus cleachtas a chur chun cinn san Aontas, ba cheart an phríomhinniúlacht a bheith ag an Údarás Baincéireachta Eorpach (ÚBE), i ndlúthchomhar leis an Údarás Eorpach um Urrúis agus Margaí (ÚEUM) i leith cleachtais mhaoirseachta a chomhordú agus a chóineasú ó thaobh formhaoirseacht stuamachta a dhéanamh ar ghnólachtaí infheistíochta sa Chóras Eorpach Maoirseoirí Airgeadais (CEMA). (9)Ba cheart an leibhéal caipitil tosaigh atá de dhíth ar ghnólacht infheistíochta a bhunú ar na seirbhísí agus ar na gníomhaíochtaí a údaraítear don ghnólacht infheistíochta sin a sholáthar agus a dhéanamh faoi seach, de réir Threoir 2004/39/CE. Ós rud é gur féidir leis na Ballstáit an leibhéal caipitil tosaigh is gá a ísliú i gcásanna sonracha, dá bhforáiltear i dTreoir 2013/36/AE, ar thaobh amháin, agus i gcás chur chun feidhme míchothrom na Treorach sin, ar an lámh eile, is amhlaidh nach ionann an leibhéal caipitil tosaigh is gá ar fud an Aontais. Chun deireadh a chur leis an ilroinnt sin, ba cheart an leibhéal caipitil tosaigh is gá a chomhchuibhiú. (10)Cé go ndéantar gnólachtaí infheistíochta a bhaint as faoi raon feidhme Threoir 2013/36/AE agus Rialachán (AE) Uimh. 575/2013, beidh an chiall sheanbhunaithe chéanna le coincheapa áirithe a úsáidtear i gcomhthéacs Threoir 2013/36/AE agus Rialachán (AE) Uimh. 575/2013 faoi seach. Chun léamh leanúnach ar na coincheapa sin a dhéanamh agus a éascú, nuair a úsáidtear iad, i ngníomhartha i ndlí an Aontais, i ndáil le gnólachtaí infheistíochta, déanfar tagairtí sna gníomhartha sin de chuid an Aontais don mhéid seo a leanas a fhorléiriú mar thagairtí do na forálacha comhfhreagracha sa Treoir seo: caipiteal tosaigh gnólachtaí infheistíochta, cumhachtaí maoirseachta údarás inniúil le haghaidh gnólachtaí infheistíochta, an próiseas inmheánach measúnúnúcháin ar leordhóthanacht chaipitil na ngnólachtaí infheistíochta, an tathbhreithniú maoirseachta agus an próiseas meastóireachta ar údaráis inniúla le haghaidh gnólachtaí infheistíochta, forálacha rialachais agus luacha saothair is infheidhme maidir le gnólachtaí infheistíochta. A mhéid a bhaineann le tagairtí don mhéid caipitil tosaigh, beidh feidhm ag an gcomhchoibhneas seo a leanas. Ba cheart a fhorléiriú go dtiocfaidh leibhéil caipitil tosaigh a leagtar amach in Airteagal 8 den Treoir seo, ó dháta chur i bhfeidhm na Treorach seo, in ionad tagairtí do leibhéil caipitil tosaigh a leagtar amach i dTreoir 2013/36/AE mar a leanas: ba cheart caipiteal tosaigh gnólachtaí infheistíochta dá dtagraítear in Airteagal 28 de Threoir 2013/36/AE a fhorléiriú mar thagairt d’Airteagal 8(1); ba cheart caipiteal tosaigh gnólachtaí infheistíochta dá dtagraítear in Airteagal 29 nó Airteagal 31 de Threoir 2013/36/AE a fhorléiriú mar thagairt d’Airteagal 8(2) nó (3), ag brath ar an gcineál seirbhísí infheistíochta agus gníomhaíochtaí gnólachta infheistíochta atá i gceist; ba cheart an caipiteal tosaigh dá dtagraítear in Airteagal 30 de Threoir 2013/36/AE a fhorléiriú mar thagairt d’Airteagal 8(1). (11)D’fhonn feidhmiú iomchuí na margaí inmheánacha a áirithiú, ní mór d’údarás inniúil Ballstáit baile de chuid gnólachta infheistíochta a bheith freagrach as maoirseacht a dhéanamh ar fhóntacht airgeadais, agus, go háirithe, ar shócmhainneacht gnólachta infheistíochta. Chun maoirseacht éifeachtach a dhéanamh ar ghnólachtaí infheistíochta i mBallstáit eile freisin ina soláthraíonn siad seirbhísí nó ina bhfuil brainse acu, ba cheart dlúthchomhar le húdaráis inniúla na mBallstát sin a áirithiú.

(12)Chun críocha faisnéise agus maoirseachta, agus go háirithe chun cobhsaíocht an chórais airgeadais a áirithiú, ba cheart d’údaráis inniúla Ballstát óstach a bheith in ann seiceálacha ar an láthair a dhéanamh, de réir an cháis, cigireacht a dhéanamh ar ghníomhaíochtaí brainsí gnólachtaí infheistíochta ar a gcríoch, agus faisnéis a éileamh faoi ghníomhaíochtaí na mbrainsí sin. Ba cheart don Bhallstát baile a bheith freagrach as bearta maoirseachta na mbrainsí, áfach. (13)Chun faisnéis atá íogair ó thaobh tráchtála de a chosaint, le linn d’údaráis inniúla a gcuid cúraimí maoirseachta a dhéanamh agus faisnéis rúnda a mhalartú, ba cheart dóibh a bheith faoi réir rialacha rúndachta gairmiúla. (14)Chun cur le maoirseacht stuamachta gnólachtaí infheistíochta agus cosaint cliant gnólachtaí infheistíochta, ba cheart d’iniúchóirí fíorais a thuairisciú go pras do na húdaráis inniúla, fíorais a bhféadfadh éifeacht thromchúiseach a bheith acu ar staid airgeadais nó ar eagrúchán riaracháin agus cuntasaíochta gnólachta infheistíochta. (15)Ba cheart sonraí pearsanta a phróiseáil chun críocha na Treorach seo i gcomhréir le Rialachán (AE) Uimh. 2016/679 ó Pharlaimint na hEorpa agus ón gComhairle, agus Rialachán (AE) Uimh. 45/2001 ó Pharlaimint na hEorpa agus ón gComhairle. Go háirithe, i gcás inar féidir sonraí pearsanta a mhalartú le tríú tíortha leis an Treoir seo, ba cheart feidhm a bheith ag forálacha ábhartha Chaibidil V de Rialachán (AE) Uimh. 2016/679 agus Airteagal 9 de Rialachán (AE) Uimh. 45/2001. (16)Chun comhlíonadh na noibleagáidí a leagtar síos sa Treoir seo agus i [Rialachán (AE) ---/----[IFR]] a choimirciú, ba cheart do na Ballstáit foráil a dhéanamh maidir le pionóis riaracháin agus bearta riaracháin eile atá éifeachtach, comhréireach agus athchomhairleach. Chun a áirithiú go mbeidh éifeacht athchomhairleach ag pionóis riaracháin, ba cheart iad a fhoilsiú ach amháin i ndálaí áirithe a shainítear go maith. Chun go bhféadfaidh cliaint agus infheisteoirí cinneadh eolasach a dhéanamh faoina roghanna infheistíochta, ba cheart rochtain a bheith ag na cliaint agus na hinfheisteoirí sin ar fhaisnéis maidir le pionóis riaracháin agus bearta a fhorchuirtear ar ghnólachtaí infheistíochta. (17)Chun sáruithe ar fhorálacha náisiúnta lena dtrasuitear an Treoir seo agus sáruithe ar [Rialachán (AE)---/----[IFR]] a bhrath, ba cheart na cumhachtaí imscrúdaitheacha is gá a bheith ag na Ballstáit agus ba cheart dóibh sásraí éifeachtacha a bhunú chun sáruithe a dhéantar nó a d’fhéadfaí a dhéanamh a thuairisciú. (18)Ba cheart caipiteal inmheánach a bheith ag gnólachtaí infheistíochta is leor ó thaobh cainníochta, cáilíochta agus dáilte de chun na rioscaí sonracha a bhaineann leo nó ar bhaol go mbainfidís leo a chumhdach. Ba cheart d’údaráis inniúla a áirithiú go mbeidh na straitéisí agus na próisis leordhóthanacha i bhfeidhm chun leordhóthanacht a gcaipitil inmheánaigh a mheasúnú agus a choimeád. (19)Ba cheart athbhreithniú maoirseachta agus cumhachtaí meastóireachta a bheith ina nuirlis rialála thábhachtach lena bhféadfadh údaráis inniúla eilimintí cáilíochtúla a mheasúnú, lena náirítear rialachas inmheánach agus rialuithe, próisis agus nósanna imeachta maidir le bainistiú riosca agus, más gá, ceanglais bhreise a shocrú, lena náirítear i ndáil le ceanglais chaipitil agus leachtachta go háirithe. (20)Chun luach saothair a ailíniú le próifíl riosca gnólachtaí infheistíochta agus cothrom iomaíochta a ráthú, ba cheart do ghnólachtaí infheistíochta a bheith faoi réir prionsabail shoiléire i leith socruithe rialachais chorparáidigh agus rialacha maidir le luach saothair ina gcuirtear difríochtaí idir institiúidí creidmheasa agus gnólachtaí infheistíochta san áireamh. Mar sin féin, ba cheart gnólachtaí beaga neamh-idirnasctha a dhíolmhú ó na rialacha sin toisc go bhfuil na forálacha maidir le luach saothair agus rialachas corparáideach faoi Threoir 2014/65/AE cuimsitheach go leor le haghaidh na gcineálacha gnólachtaí sin. (21)Ar an gcuma chéanna, léirítear sa tuarascáil ón gCoimisiún COM(2016) 510 nach bhfuil na ceanglais faoi iarchur agus íoc amach in ionstraimí a leagtar síos i dTreoir 2013/36/AE oiriúnach do ghnólachtaí infheistíochta beaga neamhchasta ná d’fhoireann a bhfuil leibhéil ísle luacha saothair athraithigh acu. Tá gá le critéir shoiléire, chomhsheasmhacha agus chomhchuibhithe chun gnólachtaí infheistíochta agus daoine aonair atá díolmhaithe ó na ceanglais sin a shainaithint le cóineasú maoirseachta a áirithiú, agus cothrom iomaíochta a ráthú. San am céanna, is iomchuí solúbthacht a thabhairt d’údaráis inniúla, áfach, chun cur chuige atá níos déine ná an cur chuige reatha a ghlacadh i gcás ina measann siad gur gá sin. (22)Ina theannta sin, is iomchuí solúbthacht a thabhairt do ghnólachtaí infheistíochta maidir leis an úsáid a bhaineann siad as ionstraimí neamhairgid agus luach saothair athraitheach á íoc acu, fad atá éifeacht leis na hionstraimí sin chun an cuspóir a bhaint amach i ndáil le leas na foirne a ailíniú le leas geallsealbhóirí éagsúla, amhail scairshealbhóirí agus creidiúnaithe, agus fad a chuidíonn siad luach saothair athraitheach a ailíniú le próifíl riosca an ghnólachta infheistíochta. (23)Tá ioncam gnólachtaí infheistíochta i bhfoirm táillí, coimisiún agus ioncaim eile i ndáil le seirbhísí infheistíochta éagsúla a sholáthar an-luaineach. Dá ndéanfaí an chomhpháirt athraitheach den luach saothair a theorannú do chuid den chomhpháirt sheasta den luach saothair, dhéanfaí difear do chumas an ghnólachta luach saothair a laghdú tráth a bhíonn ioncaim laghdaithe agus d’fhéadfadh sé go dtiocfadh méadú ar bhonn costais sheasta an ghnólachta dá dheasca sin agus d’fhéadfadh rioscaí a bheith ag baint leis sin do chumas an ghnólachta cor chun donais eacnamaíoch nó ioncam laghdaithe a sheasamh. Chun na rioscaí sin a sheachaint, níor cheart cóimheas uasta aonair idir na heilimintí athraitheacha agus seasta den luach saothair a fhorchur ar ghnólachtaí infheistíochta neamhshistéamacha. Ina ionad sin, ba cheart do na gnólachtaí infheistíochta sin cóimheasa iomchuí a shocrú iad féin. (24)Mar fhreagairt ar an éileamh ón bpobal ar thrédhearcacht chánach atá ag dul i méid agus chun freagracht chorparáideach gnólachtaí infheistíochta a chur chun cinn, is iomchuí a chur de cheangal ar ghnólachtaí infheistíochta faisnéis áirithe a nochtadh, lena náirítear faisnéis faoi bhrabúis a rinneadh, faoi chánacha a íocadh agus faoi aon fhóirdheontais phoiblí a fuarthas. (25)Chun dul i ngleic le rioscaí ar leibhéal an ghrúpa gnólachta infheistíochta amháin, ba cheart tástáil caipitil grúpa a chur in ionad an mhodha comhdhlúthaithe stuamachta a cheanglaítear le Rialachán (AE) Uimh. 575/2013. Mar sin féin, ba cheart an cinneadh i dtaca le maoirseoir an ghrúpa a bhunú ar na prionsabail chéanna a bhfuil feidhm acu i gcás maoirseacht ar bhonn comhdhlúite. Chun comhar iomchuí a áirithiú, maidir le buneilimintí beart comhordaithe, agus, go háirithe, ceanglais faisnéise in éigeandálaí nó socruithe comhair agus comhordaithe, ba cheart iad a bheith cosúil leis na buneilimintí comhordaithe is infheidhme i gcomhthéacs an leabhair rialacha aonair d’institiúidí creidmheasa. (26)Ar lámh amháin, ba cheart an Coimisiún a bheith in ann moltaí a chur faoi bhráid na Comhairle chun caibidlíocht a dhéanamh maidir le comhaontuithe idir an tAontas agus tríú tíortha chun maoirseacht a dhéanamh ar bhonn praiticiúil ar chomhlíonadh na tástála caipitil grúpa ag gnólachtaí infheistíochta, a bhfuil a gcuid máthairghnóthas bunaithe i dtríú tíortha, agus ag gnólachtaí infheistíochta atá ag oibriú i dtríú tíortha a bhfuil a gcuid máthairghnóthas bunaithe san Aontas. Ar an lámh eile, ba cheart na Ballstáit agus ÚBE a bheith in ann socruithe riaracháin a chur ar bhun le tríú tíortha chun a gcuid cúraimí maoirseachta a dhéanamh. (27)Chun deimhneacht dhlíthiúil a áirithiú agus forluí a sheachaint idir an creat maoirseachta is infheidhme faoi láthair maidir le hinstitiúidí creidmheasa agus gnólachtaí infheistíochta araon agus an Treoir seo, leasaítear Rialachán (AE) Uimh. 575/2013 agus Treoir 2013/36/AE le nach gcuimseofar gnólachtaí infheistíochta faoina raon feidhme a thuilleadh. Mar sin féin, ba cheart do ghnólachtaí infheistíochta ar cuid de ghrúpa baincéireachta iad a bheith faoi réir na bhforálacha sin i Rialachán (AE) Uimh. 575/2013 agus i dTreoir 2013/36/AE atá ábhartha maidir leis an ngrúpa baincéireachta, amhail na forálacha maidir leis an máthairghnóthas idirmheánach de chuid AE dá dtagraítear in [Airteagal 21b] de Threoir 2013/36/AE agus faoi réir na rialacha maidir le comhdhlúthú stuamachta a leagtar amach i gCaibidil 2 de Theideal 2 de Chuid a hAon de Rialachán (AE) Uimh. 575/2013. (28)Tá sé riachtanach go sonrófar na bearta is gá do ghnóthais a dhéanamh lena fhíorú an dtagann siad faoin sainmhíniú ar institiúid creidmheasa a leagtar amach in Airteagal 4(1)(1)(b) de Rialachán (AE) Uimh. 575/2013 agus, dá bhrí sin, an gá dóibh údarú a fháil mar institiúid creidmheasa. Ós rud é go ndéanann roinnt gnólachtaí infheistíochta na gníomhaíochtaí dá dtagraítear i bpointe (3) agus i bpointe (6) de Roinn A d’Iarscríbhinn I a ghabhann le Treoir 2014/65/AE cheana, is gá, freisin, soiléire a áirithiú i dtaca le leanúnachas aon údaraithe a dheonófar do na gníomhaíochtaí sin. (29)Chun maoirseacht éifeachtach a áirithiú, is den riachtanas é go ndéanfaidh na gnóthais a chomhlíonann na coinníollacha a leagtar amach in Airteagal 4(1)(1)(b) de Rialachán (AE) Uimh. 575/2013 iarratas ar údarú mar institiúid creidmheasa. Dá bhrí sin, ba cheart an deis a bheith ag údaráis inniúla smachtbhannaí a chur i bhfeidhm maidir le gnóthais nach ndearna iarratas ar an údarú sin. (30)Trí leasú a dhéanamh ar an sainmhíniú ar ‘institiúid creidmheasa’ i Rialachán (AE) Uimh. 575/2013 le Rialachán [Rialachán (AE)---/----[IFR]], féadfar, tráth a thiocfaidh sé i bhfeidhm, gnólachtaí infheistíochta atá ag oibriú cheana ar bhonn údarú arna eisiúint i gcomhréir le Treoir 2014/65/AE a chur san áireamh. Ba cheart a cheadú do na gnóthais sin leanúint ar aghaidh ag oibriú faoina núdarú mar ghnólachtaí infheistíochta go ndeonófar údarú institiúide creidmheasa. Ba cheart do na gnólachtaí infheistíochta sin iarratas ar údarú a chur isteach mar institiúid creidmheasa ar a dhéanaí tráth a sháróidh meánluach a sócmhainní iomlána míosúla aon cheann de na tairseacha a leagtar amach in Airteagal 4(1)(1)(b) de Rialachán (AE) Uimh. 575/2013 thar thréimhse dhá mhí dhéag as a chéile. I gcás ina sáróidh gnólacht infheistíochta aon cheann de na tairseacha a leagtar amach in Airteagal 4(1)(1)(b) de Rialachán (AE) Uimh. 575/2013 amhail ó dháta theacht i bhfeidhm na Treorach seo, ba cheart meánluach a sócmhainní iomlána míosúla a ríomh agus an dá mhí dhéag leantacha roimh an dáta sin á gcur san áireamh. Ba cheart do na gnólachtaí infheistíochta sin iarratas ar údarú a dhéanamh mar institiúid creidmheasa laistigh de bhliain amháin agus lá amháin tar éis theacht i bhfeidhm na Treorach seo. (31)Is féidir go ndéanfaidh leasú ar an sainmhíniú ar ‘institiúid creidmheasa’ i Rialachán (AE) Uimh. 575/2013 le Rialachán [Rialachán (AE)---/----[IFR]] difear freisin do ghnóthais a rinne iarratas ar údarú mar ghnólachtaí infheistíochta cheana faoi Threoir 2014/65/AE agus a bhfuil an tiarratas fós ar feitheamh ina leith. Ba cheart na hiarratais sin a aistriú chuig na húdaráis inniúla faoi Threoir 2013/36/AE agus déileáil leo i gcomhréir leis na forálacha údarúcháin a leagtar amach sa Treoir sin má chomhlíonann sócmhainní iomlána beartaithe an ghnóthais aon cheann de na tairseacha a leagtar amach in Airteagal 4(1)(1)(b) de Rialachán (AE) Uimh. 575/2013.

(32)Ina theannta sin, ba cheart gnóthais dá dtagraítear in Airteagal 4(1)(1)(b) de Rialachán (AE) Uimh. 575/2013 a bheith faoi réir na gceanglas uile a bhaineann le rochtain a fháil ar ghníomhaíochtaí institiúidí creidmheasa a leagtar síos i dTeideal III de Threoir 2013/36/AE, lena náirítear na forálacha a bhaineann le húdarú a tharraingt siar i gcomhréir le hAirteagal 18 den Treoir sin. Mar sin féin, ba cheart Airteagal 18 den Treoir sin a leasú lena áirithiú go bhféadfaidh údaráis inniúla an túdarú a dheonófar d’institiúid creidmheasa a tharraingt siar freisin i gcás ina núsáidfidh an institiúid creidmheasa sin an túdarú a fhaigheann sí chun na gníomhaíochtaí dá dtagraítear in Airteagal 4(1)(1)(b) de Rialachán (AE) Uimh. 575/2013, agus na gníomhaíochtaí sin amháin, a dhéanamh, agus i gcás ina mbeidh, ar feadh tréimhse cúig bliana as a chéile, meánsócmhainní iomlána aici atá faoi na tairseacha a leagtar amach san Airteagal sin 4(1)(1)(b). (33)De bhun Airteagal 39 de Threoir 2014/65/AE, tá gnólachtaí tríú tír a sholáthraíonn seirbhísí airgeadais in AE faoi réir córais náisiúnta, agus is féidir go mbeidh orthu brainse a bhunú i mBallstát dá bharr sin. Chun go néascófar an faireachán agus an measúnú tráthrialta a dhéanann gnólachtaí tríú tír trí bhrainsí san Aontas ar ghníomhaíochtaí, ba cheart údaráis inniúla a chur ar an eolas faoi scála agus scóip na seirbhísí agus na ngníomhaíochtaí a sholáthraítear agus a dhéantar trí bhrainsí ar a gcríoch. (34)D'eisigh ÚBE, i gcomhar le ÚEUM, tuarascáil bunaithe ar anailís chúlra chríochnúil, ar bhailiú sonraí agus ar chomhairliúchán do chóras stuamachta saincheaptha do gach gnólacht infheistíochta neamhshistéamach atá mar bhonn leis an gcreat stuamachta athbhreithnithe do ghnólachtaí infheistíochta. (35)Chun cur i bhfeidhm comhchuibhithe na Treorach seo a áirithiú, ba cheart a chur de chúram ar ÚBE caighdeáin theicniúla a dhréachtú chun an fhaisnéis ba cheart d’údaráis bhaile agus óstacha a mhalartú a shonrú i gcomhthéacs na maoirseachta, lena leagan amach conas ba cheart do ghnólachtaí infheistíochta méid a gcuid gníomhaíochtaí a mheasúnú chun críocha ceanglais rialachais inmheánaigh agus lena mheasúnú go háirithe an gnólacht beag neamh-idirnasctha iad. Ba cheart a shonrú sna caighdeáin theicniúla freisin cé na baill foirne a bhfuil tionchar ábhartha acu ar phróifíl riosca gnólachtaí chun críocha soláthar luacha saothair, agus ba cheart a shonrú, chomh maith leis sin, cé na hionstraimí breise ar Leibhéal 1 agus ar Leibhéal 2 a cháilíonn mar luach saothair athraitheach. Ar deireadh, ba cheart a shonrú sna caighdeáin theicniúla na heilimintí chun measúnú a dhéanamh ar raon chur i bhfeidhm na gceanglas maidir le rialachas inmheánach, trédhearcacht, láimhseáil rioscaí agus luacha saothair, údaráis inniúla do chur i bhfeidhm ceanglais caipitil bhreise, agus feidhmiú choláistí na maoirseoirí. (36)Chun cur i bhfeidhm aonfhoirmeach na Treorach seo a áirithiú agus forbairtí sna margaí airgeadais a chur san áireamh, ba cheart an chumhacht chun gníomhartha a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh a tharmligean chuig an gCoimisiún i dtaca le tuilleadh sonraithe a dhéanamh ar na sainmhínithe sa Treoir seo, ar chaipiteal inmheánach agus measúnuithe riosca gnólachtaí infheistíochta agus ar athbhreithniú maoirseachta agus cumhachtaí meastóireachta údarás inniúil. Tá sé tábhachtach go háirithe go rachaidh an Coimisiún i mbun comhairliúchán iomchuí le linn an ullmhúcháin a bheidh ar bun aige, lena náirítear comhairliúcháin ar leibhéal na saineolaithe agus go ndéanfar na comhairliúcháin sin i gcomhréir leis na prionsabail a leagtar síos sa Chomhaontú Idirinstitiúideach maidir le Reachtóireacht Níos Fearr an 13 Aibreán 2016. Go sonrach, chun rannpháirtíocht chomhionann in ullmhú na ngníomhartha tarmligthe a áirithiú, gheobhaidh Parlaimint na hEorpa agus an Chomhairle na doiciméid uile ag an am céanna leis na saineolaithe sna Ballstáit, agus beidh rochtain chórasach ag a gcuid saineolaithe ar chruinnithe ghrúpaí saineolaithe an Choimisiúin a bheidh ag déileáil le hullmhú na ngníomhartha tarmligthe. (37)Chun coinníollacha aonfhoirmeacha a áirithiú maidir leis an Treoir seo a chur chun feidhme, agus go háirithe maidir le glacadh na ndréachtchaighdeán teicniúil cur chun feidhme arna ndréachtú ag ÚBE maidir le ceanglais malartaithe faisnéise idir údaráis inniúla, agus chun forbairtí eacnamaíocha agus airgeadaíochta a chur san áireamh, maidir le leibhéil ceanglas caipitil tosaigh do ghnólachtaí infheistíochta, ba cheart cumhachtaí cur chun feidhme a thabhairt don Choimisiún. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle. (38)Ós rud é nach féidir leis na Ballstáit cuspóirí na Treorach seo, mar atá creat stuamachta éifeachtach comhréireach a chur ar bun lena áirithiú go noibreoidh na gnólachtaí infheistíochta, atá údaraithe oibriú san Aontas, ar bhonn fónta airgeadais agus go ndéanfar iad a bhainistiú ar dhóigh ordúil lena náirítear chun leas a gcliant, a ghnóthú go leordhóthanach agus de bharr a bhfairsinge agus a néifeachtaí, gur fearr is féidir iad a ghnóthú ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta a leagtar amach san Airteagal sin, ní théann an Treoir seo thar a bhfuil riachtanach chun na cuspóirí sin a ghnóthú. (39)I gcomhréir le Dearbhú Comhpháirteach Polaitiúil an 28 Meán Fómhair 2011 ó na Ballstáit agus ón gCoimisiún maidir le doiciméid mhíniúcháin, ghlac na Ballstáit mar chúram orthu féin, i gcásanna a bhfuil údar cuí leo, doiciméad amháin nó níos mó a chur leis an bhfógra maidir lena mbearta trasuite lena mínítear an gaol idir codanna de threoir agus páirteanna comhfhreagracha na nionstraimí náisiúnta trasuite. I ndáil leis an Treoir seo, measann an reachtóir go bhfuil údar cuí le doiciméid den chineál sin a tharchur. TAR ÉIS AN TREOIR SEO A GHLACADH: TEIDEAL I ÁBHAR, RAON FEIDHME AGUS SAINMHÍNITHE Airteagal 1 Ábhar Leagtar síos leis an Treoir seo rialacha a bhaineann leis na nithe seo a leanas: (a)caipiteal tosaigh gnólachtaí infheistíochta; (b)cumhachtaí agus uirlisí maoirseachta chun go ndéanfaidh údaráis inniúla maoirseacht stuamachta ar ghnólachtaí infheistíochta; (c)údaráis inniúla do dhéanamh maoirseacht stuamachta ar ghnólachtaí infheistíochta ar mhodh atá comhsheasmhach leis na rialacha a leagtar amach i [Rialachán (AE) ---/----[IFR]]; (d)na ceanglais atá ar údaráis inniúla maidir le nochtadh i réimse na maoirseachta stuamachta a dhéanamh ar ghnólachtaí infheistíochta.

Airteagal 2 Raon feidhme 1.Beidh feidhm ag an Treoir seo maidir le gnólachtaí infheistíochta atá údaraithe agus a ndéantar maoirseacht orthu faoi Threoir 2014/65/AE ó Pharlaimint na hEorpa ón gComhairle. Airteagal 3 Sainmhínithe 1. Chun críocha na Treorach seo, beidh feidhm ag na sainmhínithe seo a leanas: (1)ciallaíonn ‘gnóthas seirbhísí coimhdeacha’ gnóthas seirbhísí coimhdeacha mar a shainmhínítear é in Airteagal 4(1)(18) de Rialachán (AE) Uimh. 575/2013; (2)ciallaíonn ‘údarú’ an túdarú atá ag gnólacht infheistíochta i gcomhréir le Teideal II de Threoir 2014/65/AE; (3)ciallaíonn ‘brainse’ brainse mar a shainmhínítear é in Airteagal 4(1)(30) de Threoir 2014/65/AE; (4)ciallaíonn ‘dlúthbhaint’ dlúthbhaint mar a shainmhínítear é in Airteagal 4(1)(35) de Threoir 2014/65/AE; (5)ciallaíonn ‘udarás inniúil’ údarás poiblí nó comhlacht Ballstáit atá aitheanta go hoifigiúil sa dlí náisiúnta, agus a dtugtar cumhacht dó leis an dlí náisiúnta maoirseacht a dhéanamh ar ghnólachtaí infheistíochta i gcomhréir leis an Treoir seo, mar chuid den chóras maoirseachta atá i bhfeidhm sa Bhallstát sin; (6)ciallaíonn ‘déileálaithe tráchtearraí’ déileálaithe tráchtearraí mar a shainmhínítear iad in Airteagal 4(1)(145) de Rialachán (AE) Uimh. 575/2013; (7)ciallaíonn ‘rialú’ an caidreamh idir máthairghnóthas agus fochuideachta, mar a shainmhínítear é in Airteagal 22 de Threoir 2013/34/AE ó Pharlaimint na hEorpa agus ón gComhairle, nó sna caighdeáin chuntasaíochta a bhfuil gnólacht infheistíochta faoina réir faoi Rialachán (CE) Uimh. 1606/2002, nó caidreamh atá cosúil leis idir aon duine nádúrtha nó dlítheanach agus gnóthas; (8)ciallaíonn ‘comhlíonadh na tástála caipitil grúpa’ an máthairghnóthas i ngrúpa gnólachta infheistíochta do chomhlíonadh cheanglais Airteagal 7 de [Rialachán (AE) Uimh. ---/----[IFR]]; (9)ciallaíonn ‘institiúid creidmheasa’ institiúid creidmheasa mar a shainmhínítear é in Airteagal 4(1)(1) de Rialachán (AE) Uimh. 575/2013; (10)ciallaíonn ‘díorthaigh’ díorthaigh mar a shainmhínítear iad in Airteagal 2(1)(29) de Rialachán (AE) Uimh. 600/2014; (11)ciallaíonn ‘institiúid airgeadais’ institiúid airgeadais mar a shainmhínítear é in Airteagal 4(1)(13) de [Rialachán (AE) Uimh. ---/----[IFR]]; (12)ciallaíonn ‘grúpa’ grúpa mar a shainmhínítear é in Airteagal 2(11) de Threoir 2013/34/AE; (13)ciallaíonn ‘maoirseoir grúpa’ údarás inniúil atá freagrach as maoirseacht a dhéanamh ar chomhlíonadh na tástála caipitil grúpa ag máthairghnólachtaí infheistíochta Aontais arna rialú ag máthairchuideachtaí sealbhaíochta infheistíochta nó ag máthairchuideachtaí sealbhaíochta airgeadais mheasctha Aontais;

(14)ciallaíonn ‘Ballstát baile’ Ballstát baile mar a shainmhínítear é in Airteagal 4(1)(55)(a) de Threoir 2014/65/AE; (15)ciallaíonn ‘Ballstát óstach’ Ballstát óstach mar a shainmhínítear é in Airteagal 4(1)(56) de Threoir 2014/65/AE; (16)ciallaíonn ‘caipiteal tosaigh’ an caipiteal is gá chun údarú a fháil mar ghnólacht infheistíochta; (17)ciallaíonn ‘gnólacht infheistíochta’ gnólacht infheistíochta mar a shainmhínítear é in Airteagal 4(1)(1) de Threoir 2014/65/AE; (18)ciallaíonn ‘grúpa gnólachta infheistíochta’ grúpa gnólachta infheistíochta mar a shainmhínítear é in Airteagal 4(1)(23) de [Rialachán (AE) ---/----[IFR]]; (19)ciallaíonn ‘cuideachta sealbhaíochta airgeadais’ cuideachta sealbhaíochta airgeadais mar a shainmhínítear é in Airteagal 4(1)(21) de [Rialachán (AE) ---/----[IFR]]; (20)ciallaíonn ‘seirbhísí agus gníomhaíochtaí infheistíochta’ seirbhísí agus gníomhaíochtaí infheistíochta mar a shainmhínítear iad in Airteagal 4(1)(2) de Threoir 2014/65/AE; (21)ciallaíonn ‘comhlacht bainistíochta’ comhlacht bainistíochta mar a shainmhínítear é in Airteagal 4(1)(36) de Threoir 2014/65/AE; (22)ciallaíonn ‘comhlacht bainistíochta i mbun a fheidhme maoirseachta’ an comhlacht bainistíochta ag gníomhú ina ról formhaoirseachta agus faireacháin ar chinnteoireacht an lucht bainistíochta; (23)ciallaíonn ‘cuideachta sealbhaíochta airgeadais mheasctha’ cuideachta sealbhaíochta airgeadais mheasctha mar a shainmhínítear é in Airteagal 2(15) de Threoir 2002/87/CE ó Pharlaimint na hEorpa agus ón gComhairle; (24)ciallaíonn ‘bainistíocht shinsearach’ bainistíocht shinsearach mar a shainmhínítear é in Airteagal 4(1)(37) de Threoir 2014/65/AE; (25)ciallaíonn ‘máthairghnóthas’ máthairghnóthas mar a shainmhínítear é in Airteagal 4(1)(32) de Threoir 2014/65/AE; (26)ciallaíonn ‘fochuideachta’ fochuideachta mar a shainmhínítear é in Airteagal 4(1)(33) de Threoir 2014/65/AE; (27)ciallaíonn ‘riosca sistéamach’ riosca sistéamach mar a shainmhínítear é in Airteagal 3(1)(10) de Threoir 2013/36/AE; (28)ciallaíonn ‘máthairghnólacht infheistíochta Aontais’ máthairghnólacht infheistíochta Aontais mar a shainmhínítear é in Airteagal 4(1)(49) de [Rialachán (AE) Uimh. ---/----[IFR]]; (29)ciallaíonn ‘máthairchuideachta sealbhaíochta infheistíochta Aontais’ máthairchuideachta sealbhaíochta infheistíochta Aontais mar a shainmhínítear é in Airteagal 4(1)(50) de [Rialachán (AE) Uimh. ---/----[IFR]]; (30)ciallaíonn ‘máthairchuideachta sealbhaíochta airgeadais mheasctha Aontais’ máthairchuideachta sealbhaíochta airgeadais mheasctha Aontais mar a shainmhínítear é in Airteagal 4(1)(51) de [Rialachán (AE) Uimh. ---/----[IFR]]; 2.Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 54 chun an méid seo a leanas a shoiléiriú: (a)na sainmhínithe a leagtar amach i mír 1 chun cur i bhfeidhm aonfhoirmeach na Treorach seo a áirithiú; (b)na sainmhínithe a leagtar amach i mír 1 chun forbairtí sna margaí airgeadais a chur san áireamh, agus an Treoir seo á cur i bhfeidhm.

TEIDEAL II ÚDARÁIS INNIÚLA Airteagal 4 Ainmniú agus cumhachtaí na núdarás inniúil 1.Ainmneoidh na Ballstáit údarás inniúil amháin nó níos mó a chomhlíonfaidh na feidhmeanna agus na dualgais dá bhforáiltear sa Treoir seo. Cuirfidh na Ballstáit an Coimisiún agus ÚBE ar an eolas faoin ainmniú sin, agus i gcás ina mbeidh níos mó ná údarás inniúil amháin i gceist, cuirfidh siad ar an eolas iad faoi fheidhmeanna agus dualgais gach údaráis inniúil. 2.Áiritheoidh na Ballstáit go ndéanfaidh na húdaráis inniúla maoirseacht ar ghníomhaíochtaí gnólachtaí infheistíochta, agus, más infheidhme, ar ghníomhaíochtaí cuideachtaí sealbhaíochta infheistíochta agus cuideachtaí sealbhaíochta airgeadais mheasctha, chun measúnú a dhéanamh ar chomhlíonadh cheanglais na Treorach seo agus [Rialachán (AE) Uimh. ---/----[IFR]]. 3.Áiritheoidh na Ballstáit go mbeidh na cumhachtaí is gá ag na húdaráis inniúla, lena náirítear an chumhacht seiceálacha a dhéanamh ar an láthair i gcomhréir le hAirteagal 12, an fhaisnéis is gá a fháil lena mheasúnú an bhfuil ceanglais na Treorach seo agus [Rialachán (AE) ---/----[IFR]] á gcomhlíonadh ag gnólachtaí infheistíochta agus, más infheidhme, cuideachtaí sealbhaíochta infheistíochta agus cuideachtaí sealbhaíochta airgeadais mheasctha, agus imscrúdú a dhéanamh ar sháruithe a d’fhéadfaí a dhéanamh ar na ceanglais sin. 4.Áiritheoidh na Ballstáit go mbeidh an saineolas, na hacmhainní, an cumas oibríochtúil, na cumhachtaí agus an neamhspleáchas is gá ag na húdaráis inniúla chun na feidhmeanna a bhaineann leis an maoirseacht stuamachta, leis na himscrúduithe agus leis na pionóis a leagtar amach sa Treoir seo a chomhlíonadh. 5.Cuirfidh na Ballstáit de cheangal ar ghnólachtaí infheistíochta an fhaisnéis uile is gá a sholáthar dá núdaráis inniúla chun a mheasúnú an bhfuil na rialacha náisiúnta lena dtrasuitear an Treoir seo agus [Rialachán (AE) Uimh. ---/----[IFR]] á gcomhlíonadh acu. Beidh na húdaráis inniúla i gcónaí in ann a sheiceáil an bhfuil na rialacha sin á gcomhlíonadh acu trí shásraí rialaithe inmheánaigh agus nósanna imeachta riaracháin agus cuntasaíochta na ngnólachtaí infheistíochta. 6.Áiritheoidh na Ballstáit go ndéanfaidh gnólachtaí infheistíochta gach idirbheart dá gcuid agus gach córas doiciméad agus próiseas atá faoi réir na Treorach seo agus [Rialachán (AE) Uimh. ---/----[IFR] a chlárú ar mhodh ina bhféadfaidh na húdaráis inniúla a sheiceáil i gcónaí an bhfuil na rialacha náisiúnta lena dtrasuitear an Treoir seo agus [Rialachán (AE) Uimh. ---/----[IFR]] á gcomhlíonadh. Airteagal 5

Comhar i mBallstát 1.Comhoibreoidh údaráis inniúla go dlúth leis na húdaráis phoiblí nó leis na comhlachtaí atá freagrach ina mBallstát as maoirseacht a dhéanamh ar institiúidí creidmheasa agus institiúidí airgeadais. Cuirfidh na Ballstáit de cheangal ar na húdaráis inniúla sin agus ar na húdaráis phoiblí nó na comhlachtaí sin aon fhaisnéis a mhalartú is gá nó is ábhartha chun a gcuid feidhmeanna agus dualgas a fheidhmiú. 2.Bunóidh údaráis inniúla atá neamhionann leo siúd atá ainmnithe i gcomhréir le hAirteagal 67 de Threoir 2014/65/AE sásra comhair leis na húdaráis sin agus sásra chun an fhaisnéis uile atá ábhartha maidir le feidhmiú a gcuid feidhmeanna agus dualgas faoi seach a mhalartú. Airteagal 6 Comhar leis an gCóras Eorpach Maoirseoirí Airgeadais Agus a gcuid dualgas á ndéanamh acu, cuirfidh na húdaráis inniúla cóineasú uirlisí maoirseachta agus cleachtas maoirseachta san áireamh i gcur i bhfeidhm na bhforálacha dlí arna nglacadh de bhun na Treorach seo agus [Rialachán (AE) ---/----[IFR]]. Áiritheoidh na Ballstáit an méid seo a leanas: (a)go noibreoidh na húdaráis inniúla, mar pháirtithe in CEMA, i gcomhar le chéile le hiontaoibh, agus lánurraim fhrithpháirteach á tabhairt acu dá chéile, go háirithe agus sreabhadh faisnéise iomchuí agus iontaofa á áirithiú eatarthu féin agus idir páirtithe eile in CEMA;

(b)go nglacfaidh na húdaráis inniúla páirt i ngníomhaíocht ÚBE, agus, más iomchuí, i gcoláistí na maoirseoirí dá dtagraítear in Airteagal 44 agus in Airteagal 116 de Threoir 2013/36/AE; (c)go ndéanfaidh na húdaráis inniúla gach iarracht cloí leis na treoirlínte agus leis na moltaí arna neisiúint ag ÚBE de bhun Airteagal 16 de Rialachán (AE) Uimh. 1093/2010 ó Pharlaimint na hEorpa agus ón gComhairle agus freagairt do na rabhaidh agus do na moltaí arna neisiúint ag an mBord Eorpach um Riosca Sistéamach (BERS) de bhun Airteagal 16 de Rialachán (AE) Uimh. 1092/2010 ó Pharlaimint na hEorpa agus ón gComhairle; (d)go noibreoidh na húdaráis inniúla i ndlúthchomhar le BERS; (e)trí na cúraimí agus na cumhachtaí a thugtar do na húdaráis inniúla, nach gcuirfear cosc ar na húdaráis inniúla sin do chomhlíonadh a gcuid dualgas ina gcáil mar chomhaltaí de ÚBE nó de BERS, nó faoin Treoir seo agus faoi [Rialachán (AE) Uimh. ---/----[IFR]]. Airteagal 7

Gné mhaoirseachta an Aontais Tabharfaidh na húdaráis inniúla i ngach Ballstát, i bhfeidhmiú a ndualgas ginearálta, aird mar is cuí ar an tionchar a d’fhéadfadh a bheith ag a gcinntí ar chobhsaíocht an chórais airgeadais sna Ballstáit eile lena mbaineann agus, go háirithe, in éigeandálaí, bunaithe ar an bhfaisnéis atá ar fáil an tráth ábhartha. TEIDEAL III

CAIPITEAL TOSAIGH Airteagal 8

Caipiteal tosaigh 1.Is é EUR 750 000 caipiteal tosaigh gnólachta infheistíochta a cheanglaítear de bhun Airteagal 15 de Threoir 2014/65/AE chun údarú a fháil na seirbhísí infheistíochta a sholáthar nó na gníomhaíochtaí infheistíochta a dhéanamh a liostaítear i bpointí (3), (6), (8) nó (9) de Roinn A d’Iarscríbhinn I a ghabhann le Treoir 2014/65/AE. 2.Is é EUR 75 000 caipiteal tosaigh gnólachta infheistíochta a cheanglaítear de bhun Airteagal 15 de Threoir 2014/65/AE chun údarú a fháil na seirbhísí infheistíochta a sholáthar nó na gníomhaíochtaí infheistíochta a dhéanamh a liostaítear i bpointí (1), (2), (4), (5) nó (7) de Roinn A d’Iarscríbhinn I a ghabhann le Treoir 2014/65/AE ar gnólacht infheistíochta é nach gceadaítear dó airgead cliant ná urrúis ar leis a chliaint iad a shealbhú. 3.Is é EUR 150 000 caipiteal tosaigh gnólachta infheistíochta a cheanglaítear de bhun Airteagal 15 de Threoir 2014/65/AE le haghaidh gnólachtaí infheistíochta eile seachas iad siúd dá dtagraítear i mír 1 agus i mír 2. 4.Déanfaidh an Coimisiún, trí bhíthin gníomhartha cur chun feidhme, méid an chaipitil tosaigh dá dtagraítear i mír 1 go mír 3 den Airteagal seo a thabhairt cothrom le dáta le forbairtí eacnamaíocha agus airgeadaíochta a chur san áireamh. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 56(2). Airteagal 9

Comhdhéanamh an chaipitil tosaigh Is é a bheidh i gceist le caipiteal tosaigh gnólachta infheistíochta ceann amháin nó níos mó de na hítimí dá dtagraítear in Airteagal 9 de [Rialachán (AE) ---/----[IFR]]. TEIDEAL IV

MAOIRSEACHT STUAMACHTA

CAIBIDIL 1

Prionsabail na maoirseachta stuamachta Roinn 1

Inniúlachtaí agus dualgais na mBallstát baile agus na mBallstát óstach Airteagal 10

Inniúlachtaí údaráis inniúla an Bhallstáit baile Is faoi chúram údarás inniúil an Bhallstáit baile a bheidh an mhaoirseacht stuamachta ar ghnólacht infheistíochta, gan dochar do na forálacha sin sa Treoir seo lena gcuirtear cúram ar údaráis inniúla an Bhallstáit óstaigh. Airteagal 11

Comhar idir údaráis inniúla Ballstát éagsúil 1.Oibreoidh údaráis inniúla na mBallstát éagsúil i ndlúthchomhar le chéile chun críocha a ndualgas de bhun na Treorach seo agus [Rialachán Uimh. ---/----[IFR], go háirithe trí fhaisnéis a mhalartú faoi ghnólachtaí infheistíochta gan mhoill, lena náirítear faisnéis faoin méid seo a leanas: (a)struchtúr bainistíochta agus úinéireachta an ghnólachta infheistíochta; (b)an gnólacht infheistíochta na ceanglais chaipitil a chomhlíonadh; (c)riosca comhchruinnithe agus leachtacht an ghnólachta infheistíochta; (d)nósanna imeachta riaracháin agus cuntasaíochta agus sásraí rialaithe inmheánacha an ghnólachta infheistíochta; (e) aon ní eile is féidir a imreoidh tionchar ar an riosca a bhaineann leis an ngnólacht infheistíochta. 2.Tabharfaidh údaráis inniúla láithreach an Bhallstáit baile d'údaráis inniúla an Bhallstáit óstaigh aon fhaisnéis agus aon chonclúidí a bhaineann le haon fhadhbanna nó aon rioscaí féideartha a bhaineann le gnólacht infheistíochta i leith cosaint cliant nó cobhsaíocht an chórais airgeadais sa Bhallstát óstach a shainaithneoidh siad agus iad i mbun maoirseacht ar ghníomhaíochtaí an ghnólachta infheistíochta. 3.Gníomhóidh údaráis inniúla an Bhallstáit baile i ndáil le aon faisnéis a thabharfaidh údaráis inniúla an Bhallstáit óstaigh dóibh, trí na bearta uile is gá a dhéanamh chun na fadhbanna nó na rioscaí féideartha dá dtagraítear i mír 2 a sheachaint nó a leigheas. Má iarrtar é, míneoidh údaráis inniúla an Bhallstáit baile d'údaráis inniúla an Bhallstáit óstaigh conas a chuir siad san áireamh an fhaisnéis agus na conclúidí a thug údaráis inniúla an Bhallstáit óstaigh. 4.I gcás, tar éis sholáthar na faisnéise agus na gconclúidí dá dtagraítear i mír 2, ina measfaidh údaráis inniúla an Bhallstáit óstaigh nach ndearna údaráis inniúla an Bhallstáit baile na bearta is gá dá dtagraítear i mír 3, féadfaidh údaráis inniúla an Bhallstáit óstaigh, tar éis dóibh údaráis inniúla an Bhallstáit baile agus ÚBE a chur ar an eolas, bearta iomchuí a dhéanamh chun cliaint a chosaint a gcuirtear seirbhísí ar fáil dóibh agus chun cobhsaíocht an chórais airgeadais a chosaint. 5.Féadfaidh údaráis inniúla an Bhallstáit baile nach naontóidh le bearta údaráis inniúla an Bhallstáit óstaigh, féadfaidh siad an cás a chur faoi bhráid ÚBE agus gníomhóidh ÚBE i gcomhréir leis an nós imeachta a leagtar síos in Airteagal 19 de Rialachán (AE) Uimh. 1093/2010. I gcás ina ngníomhóidh ÚBE i gcomhréir leis an Airteagal sin, glacfaidh sé a chinneadh faoi cheann aon mhí. 6.Forbróidh ÚBE, i gcomhairle le ÚEUM, dréachtchaighdeáin theicniúla rialála chun ceanglais maidir le cineál agus saghas na faisnéise dá dtagraítear i mír 1 agus mír 2 den Airteagal seo a shonrú. Tarmligtear an chumhacht don Choimisiún na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go hAirteagal 14 de Rialachán (AE) Uimh. 1093/2010. 7.Forbróidh ÚBE, i gcomhairle le ÚEUM, dréachtchaighdeáin theicniúla cur chun feidhme chun foirmeacha, teimpléid agus nósanna imeachta caighdeánacha a bhunú maidir leis na ceanglais comhroinnte faisnéise is dócha a éascóidh an mhaoirseacht ar ghnólachtaí infheistíochta. Tugtar an chumhacht don Choimisiún na caighdeáin theicniúla cur chun feidhme dá dtagraítear sa chéad fhomhír a ghlacadh i gcomhréir le hAirteagal 15 de Rialachán (AE) Uimh. 1093/2010.

8.Cuirfidh ÚBE na dréachtchaighdeáin theicniúla dá dtagraítear i mír 6 agus i mír7 faoi bhráid an Choimisiúin faoin [naoi mí tar éis theacht i bhfeidhm an Rialacháin seo]. Airteagal 12

Seiceáil agus cigireacht ar an láthair ar bhrainsí atá lonnaithe i mBallstát eile 1.Déanfaidh na Ballstáit óstaigh foráil, i gcás ina ndéanfaidh an gnólacht infheistíochta atá údaraithe i mBallstát eile a ghníomhartha trí bhrainse, go bhféadfaidh údaráis inniúla an Bhallstáit baile, tar éis dóibh údaráis inniúla an Bhallstáit baile a chur ar an eolas, seiceálacha ar an láthair a dhéanamh ar an bhfaisnéis dá dtagraítear in Airteagal 11(1) agus cigireacht a dhéanamh ar an mbrainse sin. 2.Beidh sé de chumhacht ag údaráis inniúla an Bhallstáit baile, chun críocha maoirseachta agus i gcás ina measfaidh siad go bhfuil sé ábhartha i leith chobhsaíocht an chórais airgeadais sa Bhallstát baile, seiceálacha agus cigireachtaí ar an láthair a dhéanamh de réir an cháis ar na gníomhaíochtaí a dhéanann brainsí de ghnólachtaí infheistíochta ar a gcríoch agus faisnéis a éileamh ar bhrainse faoina ghníomhaíochtaí. Sula ndéanfaidh siad na seiceálacha agus na cigireachtaí sin, rachaidh údaráis inniúla an Bhallstáit óstaigh i gcomhairle le húdaráis inniúla an Bhallstáit baile. Nuair a bheidh na seiceálacha agus na cigireachtaí sin déanta, tabharfaidh údaráis inniúla an Bhallstáit óstaigh an fhaisnéis atá ábhartha maidir le measúnú riosca an ghnólachta lena mbaineann, tabharfaidh siad an fhaisnéis sin d'údaráis inniúla an Bhallstáit baile. Roinn 2 Rúndacht ghairmiúil agus an dualgas tuairisciú a dhéanamh Airteagal 13

Rúndacht ghairmiúil agus malartú faisnéise 1.Áiritheoidh na Ballstáit go mbeidh na húdaráis inniúla agus na daoine uile a bhaineann leis na húdaráis sin, lena náirítear na daoine dá dtagraítear in Airteagal 76(1) de Threoir 2014/65/AE, go mbeidh siad faoi cheanglas oibleagáid na rúndachta gairmiúla chun críocha na Treorach seo agus [Rialachán (AE) Uimh. ---/----[IFR]. Ní fhéadfar faisnéis rúnda a gheobhaidh na húdaráis agus na daoine sin agus iad i mbun a ndualgas a nochtadh ach go hachomair nó i gcomhiomlán agus ar choinníoll nach féidir gnólachtaí infheistíochta aonair ná daoine aonair a shainaithint, gan dochar do chásanna atá cumhdaithe ag an dlí coiriúil. I gcás inar dearbhaíodh go bhfuil an gnólacht infheistíochta féimheach nó i gcás ina mbeidh sé á fhoirceannadh go héigeantach, féadfar faisnéis rúnda nach mbaineann le tríú páirtithe a nochtadh in imeachtaí sibhialta nó tráchtála más gá sin chun na himeachtaí sin a chur i gcrích. 2.Ní úsáidfidh údaráis inniúla an fhaisnéis rúnda a bailíodh, a malartaíodh nó a tarchuireadh de bhun na Treorach seo agus [Rialachán (AE) Uimh. ---/----[IFR] ach chun a ndualgais a dhéanamh agus go háirithe chun na gcríoch seo a leanas: (a)an mhaoirseacht ar rialacha stuamachta a leagtar amach sa Treoir seo agus i [Rialachán (AE) Uimh. ---/----[IFR]; (b)chun smachtbhannaí a fhorchur; (c)in achomhairc riaracháin i gcoinne cinntí ó na húdaráis inniúla; (d)in imeachtaí cúirte arna dtionscamh faoi Airteagal 21.

3.Na daoine nádúrtha nó dlítheanacha agus comhlachtaí, diomaite de na húdaráis inniúla, a gheobhaidh faisnéis rúnda de bhun na Treorach seo agus [Rialachán (AE) Uimh. ---/----[IFR] ní úsáidfidh siad an fhaisnéis sin ach chun na gcríoch dá bhforálann an túdarás inniúil go sainráite nó i gcomhréir leis an dlí náisiúnta. 4.Féadfaidh údaráis inniúla faisnéis rúnda a mhalartú chun críocha mhír 2 agus féadfaidh siad a dhearbhú go sainráite conas atáthar leis an bhfaisnéis sin a láimhseáil agus féadfaidh siad srain a chur go sainráite le haon tarchur breise den fhaisnéis sin. 5.Leis an oibleagáid dá dtagraítear i mír 1, ní chuirfear cosc le húdaráis inniúil faisnéis rúnda a tharchur chuig an gCoimisiún Eorpach nuair a bheidh gá leis an bhfaisnéis sin chun cumhachtaí an Choimisiún a fheidhmiú. 6.Féadfaidh na húdaráis inniúla faisnéis rúnda a thabhairt do ÚBE, ÚEUM agus BERS, bainc cheannais na mBallstát, CEBC agus BCE, ina gcáil údaráis airgeadaíochta, agus, más iomchuí, do na húdaráis phoiblí a bhfuil sé de chúram orthu maoirseacht a dhéanamh ar chórais íocaíochta agus réitigh, i gcás ina mbeidh gá leis an bhfaisnéis sin chun a gcúraimí a dhéanamh. Airteagal 14

Socruithe riaracháin le tríú tíortha chun faisnéis a mhalartú Féadfaidh na Ballstáit, agus ÚBE i gcomhréir le hAirteagal 33 de Rialachán (AE) Uimh. 1093/2010, chun a gcúraimí maoirseachta a dhéanamh de bhun na Treorach seo nó [Rialachán (AE) Uimh. ---/----[IFR], socruithe riaracháin a thabhairt i gcrích le húdaráis mhaoirseachta tríú tíortha chun faisnéis a mhalartú, lena náirítear socruithe a bhaineann leis an méid seo a leanas: (a)an mhaoirseacht ar institiúidí airgeadais agus margaí airgeadais; (b)leachtú agus féimheacht gnólachtaí infheistíochta agus nósanna imeachta comhchosúla; (c)mhaoirsiú na gcomhlachtaí a bhfuil páirt acu i leachtú agus i bhféimheacht gnólachtaí infheistíochta agus i nósanna imeachta comhchosúla; (d)iniúchtaí reachtúla a dhéanamh ar institiúidí airgeadais nó institiúidí a riarann scéimeanna cúitimh; (e)maoirsiú daoine a bhfuil sé de chúram orthu iniúchtaí reachtúla a dhéanamh ar chuntais institiúidí airgeadais; (f)maoirsiú daoine atá gníomhach i margaí lamháltas astaíochtaí chun a áirithiú go mbeidh forléargas comhdhlúite ann ar mhargaí airgeadais agus ar spotmhargaí; (g)maoirsiú daoine atá gníomhach i margaí díorthach tráchtearraí talmhaíochta chun a áirithiú go mbeidh forléargas comhdhlúite ann ar mhargaí airgeadais agus ar spotmhargaí. Beidh forálacha rúndachta gairmiúla sna socruithe sin a bheidh coibhéiseach leis na forálacha sin a leagtar síos in Airteagal 13 den Treoir seo. Airteagal 15

Dualgais daoine a bhfuil sé de chúram orthu cuntais bhliantúla agus chomhdhlúite a rialú Forálfaidh na Ballstáit go mbeidh sé de dhualgas ar aon duine a bheidh údaraithe i gcomhréir le Treoir 2006/43/CE agus a bheidh ag déanamh, i ngnólacht infheistíochta, na cúraimí a bhfuil tuairisc orthu in Airteagal 73 de Threoir 2009/65/CE nó Airteagal 34 de Threoir 2013/34/AE nó aon chúram reachtúil eile, go mbeidh sé de dhualgas air tuairisciú go pras do na húdaráis inniúla faoi aon fhíoras nó faoi aon chinneadh maidir leis an ngnólacht infheistíochta sin, nó maidir le gnóthas a bhfuil dlúthnaisc aige leis an ngnólacht infheistíochta sin más rud é: (a)gur sárú ábhartha é ar na dlíthe, na rialacháin nó na forálacha riaracháin a leagfar síos de bhun na Treorach seo; (b)go bhféadfadh sé tionchar a imirt ar fheidhmiú leanúnach an ghnólachta infheistíochta; nó

(c)go bhféadfadh sé go ndiúltófaí na cuntais a dheimhniú dá dheasca nó go gcuirfí agúis in iúl dá dheasca. Roinn 3

Pionóis, cumhachtaí imscrúdúcháin agus an ceart chun achomhairc Airteagal 16

Pionós riaracháin agus bearta riaracháin eile 1.Leagfaidh na Ballstáit síos rialacha maidir le pionós riaracháin agus bearta riaracháin eile i leith sáruithe ar na forálacha náisiúnta lena dtrasuífear an Treoir seo agus ar [Rialachán (AE) Uimh. ---/----[IFR], lena náirítear cásanna ina dtiocfaidh ann don mhéid seo a leanas: (a)nár chuir gnólacht infheistíochta na socruithe rialachais inmheánacha ar bun a leagtar amach in Airteagal 24; (b)nach ndearna gnólacht infheistíochta, de shárú ar Airteagal 52(1)(b) de [Rialachán (AE) Uimh. ---/----[IFR], faisnéis a thabhairt do na húdaráis inniúla faoi chomhlíonadh na hoibleagáide maidir le ceanglais chaipitil a shásamh a leagtar amach in Airteagal 11 den Rialachán sin, nó go dtabharfaidh sé faisnéis neamhiomlán nó míchruinn dóibh; (c)nár thuairiscigh, de shárú ar Airteagal 34(1) de [Rialachán (AE) Uimh. ---/----], gnólacht infheistíochta do na húdaráis inniúla,; (d)go ndeachaigh gnólacht infheistíochta faoi riosca comhchruinnithe os cionn na dteorainneacha a leagtar amach in Airteagal 36 de [Rialachán (AE) Uimh.---/----[IFR], gan dochar d'Airteagal 37 ná d'Airteagal 38 den Rialachán sin; (e)gur tharla nach raibh sócmhainní leachtacha i seilbh gnólacht infheistíochta arís agus arís eile nó ar bhonn leanúnach, de shárú ar Airteagal 42 de [Rialachán (AE) Uimh. ---/----[IFR], gan dochar d'Airteagal 43 den Rialachán sin; (f)nár nocht gnólacht infheistíochta faisnéis nó thug sé faisnéis neamhiomlán nó míchruinn, de shárú ar na forálacha a leagtar amach i gCuid a Sé de [Rial